Pandangan Kalendar Ekonomi Mingguan 13 – 17 Jul 2015

Greece terus mendominasi berita, dan minggu lepas berakhir dengan beberapa harapan, namun tiada yang pasti… pertarungan ekonomi Greece, keputusan “interest rate”ECB, inflasi dan jualan runcit AS, testimoni Yellen dan pelbagai keputusan “interest rate” semuanya menonjol sebagai berita ekonomi utama minggu ini.
Sedikit ulasan minggu lepas:
Krisis Grexit terus meningkat dengan undi NO yang jelas dalam referendum terbaru. Pemulihan bermula apabila persediaan telah dibuat untuk apa yang kelihatan sebagai tarikh akhir sebenar: Sidang Kemuncak Kesatuan Eropah pada hari Ahad. Tekanan untuk penyusunan semula hutang timbul dan akhirnya Greece mengemukakan cadangan, yang terdiri daripada persetujuan pada penjimatan tetapi juga permintaan untuk pelan yang lebih panjang, satu pelan pelaburan dan yang paling penting perlepasan dana kecemasan. Euro bangkit tetapi masih ragu-ragu jika perjanjian akan dimeterai. Matawang ‘safe-haven’ Yen dan begitu juga Dollar AS mendapat permintaan, tetapi mereka berundur apabila keadaan seolah-olah telah bertambah baik.
Di Amerika Syarikat, Federal Reserve mengeluarkan minit mesyuarat Jun, yang menunjukkan kebimbangan mengenai krisis hutang Greece secara umum. Garis masa kenaikan “interest rate” turut dibincangkan, kerana data ekonomi yang bercampur-campur membuatkan lebih sukar untuk Fed memulakan apa-apa langkah pada bulan Jun. Ramai ahli majlis telah menentukan untuk menerima data yang lebih kukuh sebelum membuat keputusan untuk menaikkan “interest rate”. Pound jatuh pasca pembentangan bajet, tetapi berjaya pulih semula. Loonie terkesan dari harga minyak dan Australia mencapai paras terendah dalam kitaran ekoran krisis Cina dan keinginan RBA untuk AUD yang lebih rendah. Kedua-dua mata wang mendapat angka buruh yang positif.
Berikut adalah agenda utama dalam kalendar Forex minggu ini:
Jom kita lihat:
Hujung Minggu
Rundingan Greece: Eurogroup pada hari Sabtu dan Sidang Kemuncak Kesatuan Eropah pada hari Ahad dan tentatif Eurogroup pada hari Isnin. Seperti dikatakan pegawai tinggi EU Donald Tusk, ini mungkin tarikh akhir sebenar untuk mencapai persetujuan. Dengan cadangan penjimatan Greece pada dasarnya tunduk kepada tuntutan pemiutang, terdapat banyak keyakinan bahawa persetujuan sememangnya telah dicapai. Kesediaan Eurogroup pada hari Sabtu boleh menjadi tonggak. Dengan sokongan dari Perancis, kunci kekal di tangan Merkel dan seperti biasa, topik panas adalah penyusunan semula hutang. Jika dia bersetuju, Jerman akan berundur tetapi jika dia enggan, Jerman akan mendapati dirinya sendirian menentang Perancis dan IMF.  Ini menunjukkan bahawa ia hanya mahu Tsipras keluar dan tidak pernah berunding dalam niat yang baik. Dengan mengandaikan perjanjian, kita boleh mendapatkan sedikit kenaikan untuk Euro, kerana ini sudah difaktorkan. Jika tidak ada perjanjian, kejatuhan besar boleh berlaku.
Selasa, 4:30 Petang
 Data inflasi UK:  Inflasi Britain meningkat semula pada bulan Mei, selepas menjadi negatif pada bulan sebelumnya. Angka rasmi menunjukkan harga meningkat 0.1% berikutan harga tiket penerbangan dan minyak yang lebih tinggi. Bacaan itu adalah sejajar dengan unjuran pasaran. Penganalisis menjangkakan inflasi akan kekal lemah dalam beberapa bulan akan datang dan akan kekal di bawah matlamat BOE sebanyak 2% hingga 2017. Walau bagaimanapun, harga yang rendah dan kenaikan upah adalah benefisiari dengan kewangan isi rumah. Inflasi UK dijangka meningkat sebanyak 0.1% pada bulan Jun.
Selasa, 5:00 Petang
ZEW Sentimen Ekonomi Jerman:  Indeks Sentimen Ekonomi Jerman jatuh kepada 31.5 pada bulan Jun, berikutan 41.9 yang dicatatkan pada Mei. Penganalisis menjangka bacaan yang lebih tinggi 37.5. Keadaan semasa turun kepada 62.9 daripada 65.7 dilaporkan sebulan lebih awal. Faktor-faktor luaran seperti krisis Grexit adalah sumber utama kebimbangan Jerman. Jerman ingin mengekalkan Greece dalam Euro-Zone untuk mengekalkan mata wang tunggal, tetapi ada suara-suara lain yang menyeru Grexit. Pakar ekonomi menjangkakan sentimen akan merosot kepada 30.6.
Selasa, 8:30 Malam
Jualan Runcit AS:  Rakyat Amerika meningkatkan perbelanjaan mereka di peruncit pada bulan Mei, membeli lebih kenderaan, pakaian dan bahan binaan. Jualan runcit meningkat selepas pelarasan musim kepada 1.2% berbanding 0.2% sahaja pada bulan April, menunjukkan pasaran pekerjaan terus bertambah baik sekaligus meningkatkan jualan. Bacaan secara amnya sejajar dengan ramalan pasaran. Dalam tempoh 12 bulan yang lalu, jualan telah meningkat 2.7%. Tidak termasuk kereta, jualan runcit teras meningkat kukuh 1% pada bulan Mei, manakala pakar ekonomi meramalkan peningkatan 0.7%. Jika trend ini berterusan, Federal Reserve boleh menaikkan “interest rate” pada masa akan datang. Jualan runcit dijangka meningkat 0.4%, manakala jualan runcit teras diramalkan naik 0.7%.
Rabu
Keputusan “interest rate” Jepun:  Bank of Japan mengekalkan dasar monetarinya dalam mesyuarat Jun lalu. BoJ akan terus memperluaskan asas kewangan pada kadar tahunan sebanyak ¥80 trilion dan meningkatkan kekerapan laporan tinjauan ekonomi untuk meningkatkan ketelusan. Kelembapan dalam eksport baru-baru ini, menimbulkan risiko kepada pertumbuhan ekonomi; tetapi Kuroda berkata inflasi kekal di landasan yang betul dengan mengikut sasaran BoJ. Ketua bank pusat Jepun itu mengulangi bahawa ekonomi Jepun pulih secara sederhana.
Rabu, 4:30 Petang
 Data pekerjaan UK:  Bilangan rakyat Britain menuntut bantuan pengangguran menurun sebanyak 6,500 pada Mei, selepas menguncup 7,800 pada bulan sebelumnya. Ahli ekonomi meramalkan penurunan yang lebih besar daripada kejatuhan 12,500. Kadar pengangguran kekal pada paras tujuh tahun terendah sebanyak 5.5% dan upah meningkat pada kadar terpantas dalam tempoh empat tahun. Bilangan penganggur jatuh 43,000 dalam tempoh tiga bulan hingga April, sekaligus menunjukkan pasaran buruh UK terus bertambah baik. Bilangan penganggur di UK dijangka merosot sebanyak 9,300 pada bulan Jun.
Rabu, 8:30 Malam
PPI AS: Indeks Harga Pengeluar AS meningkat 0.5% pada bulan Mei, berbanding kejatuhan 0.4% pada bulan April. Penganalisis menjangkakan kenaikan 0.4%. Pada asas tahunan, inflasi jatuh 1.1%. Kenaikan Mei ini adalah hasil daripada peningkatan yang menyeluruh dalam harga tenaga. Penganalisis menjangkakan bahawa tekanan inflasi yang lebih tinggi boleh mendorong Federal Reserve untuk menaikkan “interest rate” pada bulan September. Harga pengeluar dijangka meningkat 0.2% buat masa ini.
Rabu, 10:00 Malam
 Keputusan “interest rate” Kanada:  Bank of Canada mengekalkan “interest rate” pada 0.75%. Bank pusat berkata inflasi adalah sejajar dengan unjuran dan perbelanjaan pengguna masih kukuh, tetapi dasar monetari akan dikaji semula pada bulan-bulan akan datang. Gabenor Bank of Canada Stephen Poloz yang mengaitkan perkembangan Kanada kepada pertumbuhan ekonomi Amerika Syarikat, berkata bahawa ekonomi Amerika yang kukuh akan menyediakan rangsangan utama untuk Kanada. Goldman menjangkakan satu kejutan negatif.
Testimoni Janet Yellen:  Pengerusi Federal Reserve Janet Yellen akan memberi keterangan di hadapan Dewan Jawatankuasa Perkhidmatan Kewangan, di Washington DC, pada Laporan Dasar Monetari setengah tahun. Yellen boleh bercakap tentang sebab-sebab bagi keputusan Fed untuk menangguhkan kenaikan “interest rate” pada bulan Jun, dan mungkin mencadangkan garis masa bagi kenaikan pertama. Ekonomi Amerika Syarikat berkembang kukuh pada 2.4% pada tahun 2014, tetapi ramalan terkini Fed untuk 2015 menunjukkan pertumbuhan yang lemah sebanyak 1.8% kepada 2%. Mana-mana percakapan tentang kenaikan “interest rate” akan menggegarkan pasaran. Walaupun kenaikan pada September mempunyai peluang terbaik, pendirian yang negatif tidak boleh dinafikan untuk Yellen.
Khamis, 7:45 Malam
Keputusan “interest rate” ECB:  Dengan sidang media jam 8:30 malam hari yang sama, Bank Pusat Eropah memainkan peranan penting dalam krisis Grexit; pada dasarnya memaksa bank-bank untuk tutup apabila rundingan gagal dan Greece mengadakan referendum. Peranan ini akan ditanya oleh pemberita. Untuk pasaran, mungkin tumpuan yang lebih besar adalah rancangan mengenai QE. Dengan mengandaikan perjanjian, adakah ECB akan membeli semua bon Greece? Adakah QE akan diperluaskan memandangkan kesan krisis itu di seluruh benua Eropah? Di samping itu, penilaian Bank mengenai perkembangan inflasi dan pertumbuhan adalah penting juga, walaupun tiada ramalan dijangka buat masa ini.
Khamis, 8:30 Malam
 Tuntutan Pengangguran AS:  Jumlah tuntutan awal untuk bantuan pengangguran di Amerika Syarikat meningkat 15,000 pada minggu lepas, mencapai jumlah 297 ribu. Bacaan itu jauh lebih tinggi daripada 274 ribu tuntutan yang diramalkan oleh penganalisis. Purata bergerak empat minggu meningkat sebanyak 4,500 kepada 275 ribu. Tuntutan keseluruhan meningkat sebanyak 69 ribu tuntutan kepada pelarasan bermusim 2.33 juta. Kenaikan yang tidak dijangka boleh dikaitkan dengan pemberhentian dalam industri kenderaan. Jumlah tuntutan dijangka mencecah 282 ribu minggu ini.
Khamis, 10:00 Malam
 Indeks Philly Fed Manufacturing AS:  Keadaan pengeluaran di rantau Philadelphia telah bertambah baik pada bulan Jun, meningkat daripada 6.7 pada Mei hingga 15.2 pada bulan Jun. Penganalisis menjangkakan kenaikan sederhana kepada 8.1 mata. Peningkatan ini adala secara menyeluruh. Pesanan baru meningkat kepada 15.2 pada bulan Jun daripada 4.0 pada bulan Mei. Sub-indeks pembayaran melonjak kepada 17.2 daripada kejatuhan 14.2 pada bulan Mei. Walau bagaimanapun, indeks pekerjaan jatuh kepada 3.8 daripada 6.7. Bacaan menunjukkan pertumbuhan yang lebih tinggi pada separuh kedua tahun 2015. Aktiviti Perkilangan dijangka merosot kepada 12.1 buat masa ini.
Jumaat, 8:30 Malam
Permit Bangunan AS:  Permit bangunan AS untuk pembinaan rumah melonjak 11.8% pada bulan Mei, untuk kadar tahunan yang disesuaikan mengikut musim, daripada 1.28 juta unit. Bacaan hampir lapan tahun tertinggi menunjukkan trend positif dalam sektor perumahan dan peningkatan dalam ekonomi yang lebih luas. Feds melihat sektor perumahan sebagai salah satu sektor lemah dalam ekonomi Amerika Syarikat. Data lebih kukuh yang datang dari jualan runcit dan pekerjaan menunjukkan kelemahan suku pertama telah berakhir. Permit bangunan AS dijangka mencapai 1.11 juta pada bulan Jun.
 Data inflasi AS:  Harga pengguna AS meningkat 0.4% pada bulan Mei, mencatatkan peningkatan terbesar dalam tempoh lebih dua tahun, di tengah-tengah kenaikan harga petrol. Peningkatan ini menandakan berakhirnya krisis minyak dan suku pertama yang lembap. Feds menganggarkan inflasi akan meningkat pada musim panas yang membolehkan kenaikan “interest rate” pada bulan September. Sementara itu, teras CPI tidak termasuk kos makanan dan tenaga, menambah 0.1%, kenaikan yang paling kecil dalam tempoh lima bulan, selepas kenaikan 0.3% pada bulan April. Pada asas tahunan, teras CPI meningkat 1.7%, perlahan daripada peningkatan tahunan sebanyak 1.8% pada bulan April. CPI dijangka mendapat 0.3%, manakala teras CPI diramalkan berkembang sebanyak 0.2%.
Jumaat, jam 10:00 Malam
Sentimen Pengguna AS:  Keyakinan pengguna meningkat kepada 96.1 dalam bacaan terakhir pada bulan Jun. Peningkatan keyakinan adalah kerana data kukuh yang dilaporkan oleh pasaran pekerjaan dan perbelanjaan pengguna yang melonjak selepas gaji meningkat dan inflasi kekal rendah. Keyakinan pengguna dijangka mencapai 96.7 pada bulan Julai. Keyakinan yang lebih tinggi bermakna lebih banyak jualan runcit, tetapi itu tidak semestinya berlaku.

** Semua masa dalam waktu Malaysia dan yang sewaktu dengannya GMT +8


Ringgit Malaysia Dan Yuan China Menjadi Tumpuan Pelabur Dalam Pasaran Asia Pada Tahun Hadapan

Ringgit Malaysia dan yuan China tampil menjadi matawang Asia yang menjanjikan dan menarik perhatian pengurus dana luar untuk melaburkan modal mereka kedalam matawang tersebut pada tahun akan datang.
Menurut penganalisis Bloomberg, negara tersebut menikmati lonjakan dalam eksport, akaun semasa yang mencatat lebihan dan hasil kewangan yang menjanjikan menyebabkan pelabur optimis bahawa matawang tersebut akan terus mengukuh.
Malaysia
Berdasarkan laporan ekonomi yang lepas, pada bulan Disember, eksport negara Malaysia menunjukkan pertumbuhan 2 angka iaitu dengan mencatat peningkatan sebanyak 18.9% kepada RM82.41 bilion, melebihi angka RM80 bilion buat kali ketiga pada tahun ini.
Dari segi pasaran, perdagangan dengan ASEAN pada Oktober meningkat 22.4% kepada RM43.28 bilion, berbanding setahun lalu, merangkumi 28.1% daripada jumlah perdagangan negara.
Selain itu, pertumbuhan ekonomi Malaysia juga memberangsangkan, apabila pada suku tahun ketiga Keluaran Dalam Negara Kasar (KDNK) berada pada kadar 6.2 peratus iaitu antara yang tertinggi di dunia. Penganalisis menjangkakan pertumbuhan sebanyak 6.0% pada suku tahun keempat.
 Ditambah pula dengan tindakan hawkish oleh Bank Negara dan pengukuhan harga minyak membuatkan matawang ringgit bertambah menarik.
China
Eksport China pada bulan November juga mencatat pertumbuhan 2 angka dengan pertumbuhan sebanyak 12.3% setahun.
Penganalisis berpendapat ekonomi China akan terus bertumbuh dengan pantas seiring dengan berkurangnya isu pencemaran dan pencegahan risiko kewangan.
Selain itu, ia turut didorong dengan peningkatan hasil bon dan syarikat pembuatan yang semakin kukuh.
Menurut pakar, ekonomi Asia akan terus berkembang dan matawang Asia akan terus mengukuh pada tahun 2018.


Ucapan Gabenor Lowe Jadi Tumpuan Utama Sesi Asia – Ini Reaksi Matawang Aussie

Sesi pasaran Asia hari ini tertumpu kepada ucapan Gabenor Reserve Bank of Australia (RBA) Philip Lowe di mana beliau menyatakan bank pusat masih melihat potensi untuk pemotongan kadar faedah dari paras semasa jika kadar pengangguran meningkat dan inflasi kekal rendah.
Berdasarkan data pada Disember lalu, kadar pengangguran menurun kepada 5.1% manakala inflasi pula menunjukkan peningkatan, menunjukkan tiada keperluan untuk pengurangan kadar faedah setakat ini.
Beliau berkata pelonggaran lebih lanjut akan membantu isi rumah yang berhutang dan menyokong penggunaan swasta. Ia juga akan menurunkan nilai matawang tempatan seterusnya meningkatkan permintaan eksport dan menyokong pekerjaan.
Gabenor Lowe juga menyatakan kebimbangannya mengenai kesan kadar faedah yang rendah terhadap peningkatan harga rumah.
 Selain itu, Lowe juga percaya bahawa kebakaran hutan di Australia akan menyebabkan penurunan dalam pertumbuhan GDP sebanyak 0.2% antara suku bulan Disember dan Mac manakala kemarau pula akan menjejaskan 0.25% pertumbuhan sepanjang tahun ini. Bagaimanapun, masih terlalu awal untuk menentukan keseluruhan impak coronavirus.
Di samping itu, beliau juga menyeru supaya kerajaan dan sektor perniagaan untuk menggunakan kadar faedah yang rendah untuk lebih banyak meminjam dan melabur dalam usaha meningkatkan produktiviti ekonomi serta membantu melindungi negara daripada perubahan iklim.
Susulan daripada ucapan Lowe, dagangan dolar Aussie diniagakan meningkat berbanding US dolar sebelum menyusut semula ekoran bacaan data PMI perkhidmatan Caixin China yang menunjukkan penurunan.
Selain ucapan Lowe, antara yang menjadi tumpuan utama pasaran hari ini adalah penerbitan data pekerjaan dari New Zealand menunjukkan bacaan bercampur-campur mendorong peningkatan dagangan kiwi sebelum jatuh semula berbanding USD.
Kadar pengangguran New Zealand menurun kepada 4.0%, jauh lebih baik daripada bacaan sebelum ini 4.1% dan melebihi jangkaan untuk meningkat 4.2%. Bagaimanapun, data perubahan pekerjaan tersasar daripada jangkaan untuk susut kepada 0.0% berbanding jangkaan 0.3%.


Sentimen Berisiko Pasaran Akan Menekan Dagangan AUD/USD Lebih Rendah

Matawang komoditi khususnya dolar Australia dan dolar New Zealand diniagakan menyusut pada penghujung minggu lalu.
Penyusutan dijangka akan berterusan pada minggu ini berikutan sentimen pasaran dilihat lebih cenderung ke arah berisiko.
Sentimen pasaran risk-off dipengaruhi oleh ketegangan di antara dua ekonomi gergasi dunia iaitu Amerika Syarikat dan China. Pentadbiran Trump dilaporkan menyekat bekalan cip kepada Huawei Technologies dan susulan itu, China pula akan menyenarai hitamkan syarikat dari Amerika seperti Apple, Qualcomm dan Cisco.
Matawang dolar Aussie juga turut berisiko ekoran ketegangan hubungan dagang bersama China selepas Australia menyokong siasatan terhadap China berkenaan punca wabak Coronavirus tercetus.
Dagangan pada carta pasangan matawang AUD/USD, harga telah mempamerkan penurunan pada penghujung minggu lalu hampir ke paras support 0.64000.
Namun pada permulaan dagangan minggu ini, harga menunjukkan kenaikan seawal sesi Asia bermula mencapai paras ketinggian pada 0.64500.
 Kenaikan harga gagal diteruskan sebelum harga mula menunjukkan penurunan pada penghujung sesi dan bersambung pada sesi pasaran Eropah.
Penurunan lebih rendah di bawah paras Moving Average 50 (MA50) pada rangka masa 1 jam pergerakan harga akan memberi isyarat awal penurunan pada carta AUD/USD.
Penurunan dijangka akan menguji semula paras support minggu lalu sebelum menuju paras support lebih rendah sekitar 0.063800.
Namun jika harga berjaya membuat kenaikan lebih tinggi semula, harga yang melepasi zon SBR (support become resistance) pada 0.64500 akan menuju pula zon SBR pada ketinggian sekitar 0.65100.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Mendatar Pada Zon Harga $1,900, Bakal Ada Kejutan?

Dagangan emas sedikit suram namun kekal berlegar di paras harga $1,900 sehingga Selasa semalam selepas kenaikan harga emas di penghujung minggu lalu mencapai ke paras ketinggian tersebut.
Pelabur kekal memberi tumpuan terhadap perkembangan krisis geopolitik Rusia-Ukraine dengan kebarangkalian yang rendah untuk perdamaian akan berlaku dalam tempoh terdekat.
Walaupun Presiden Ukraine memberi kenyataan yang dilihat cuba untuk memulihkan kebimbangan, namun campur tangan oleh Amerika Syarikat dan Eropah dilihat masih membuatkan risiko terus meningkat.
Pada carta harga XAU/USD yang mengukur nilai emas berbanding US dolar, harga masih berlegar di sekitar paras 1900.00 sehingga bersambung pada dagangan sesi Eropah hari ini (Rabu).
Harga yang bergerak di bawah paras halangan Moving Average 50 (MA50) pada rangka masa 1 jam memberi isyarat awal untuk perubahan trend bearish.
Namun, masih awal untuk menjangkakan penurunan harga ekoran kebimbangan yang masih menyelubungi pasaran akan terus mewujudkan tarikan terhadap aset safe-haven emas.
 Jika penurunan harga berlaku, zon RBS (resistance become support) pada 1870.00 dan 1850.00 akan menjadi tumpuan harga.
Sebaliknya jika krisis Rusia-Ukraine semakin hangat dan tarikan terhadap emas terus meningkat, maka harga emas akan terus dipacu tinggi di atas paras 1900.00.
Kenaikan lebih tinggi dijangka akan menuju sehingga ke paras 1950.00 sekaligus merekodkan paras tertinggi terbaru emas untuk tempoh 13 bulan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Laporan Perkejaan ADP Semakin Lemah, Adakah Ini Petanda Ekonomi A.S Semakin Lembap?

Pengambilan pekerja sektor swasta berkurangan pada bulan Mac,menunjukkan satu lagi tanda berpotensi bahawa pertumbuhan ekonomi A.S. menuju ke arah kelembapan atau kemelesetan yang mendadak berdasarkan laporan ADP pada hari ini.
Jumlah gaji syarikat naik hanya 145,000 untuk bulan itu, turun daripada 261,000 yang disemak naik pada Februari dan di bawah anggaran Dow Jones untuk 210,000.
Hal ini menjadikan pengambilan pekerja suku pertama kepada purata hanya 175,000 pekerjaan sebulan, turun daripada 216,000 pada suku keempat dan pengurangan mendadak daripada purata 397,000 pada suku pertama 2022.
“Data gaji bulan Mac kami adalah salah satu daripada beberapa isyarat bahawa ekonomi semakin perlahan,” kata ketua ekonomi ADP, Nela Richardson. ” Para majikan mula mengurangkan pengambilan pekerja berbanding tahun lalu”.
 Gaji tahunan meningkat pada kadar 6.9% pada bulan Mac, turun daripada 7.2% pada bulan Februari, berdasarkan pengiraan firma.
Pertumbuhan pekerjaan hampir sama rata antara perkhidmatan dan firma pengeluar barangan, satu perkara jarang berlaku. Ekonomi A.S. sangat berorientasikan perkhidmatan, jadi sektor itu secara amnya menghasilkan pertambahan pengambilan pekerja yang lebih kukuh. Data yang dikeluarkan pada hari Rabu menunjukkan pertambahan sebanyak 75,000 dalam perkhidmatan dan 70,000 dalam pengeluar barangan.
Pada bulan lalu, industri kewangan kehilangan 51,000 pekerjaan dan perkhidmatan profesional dan perniagaan turun sebanyak 46,000. Pembuatan juga menyaksikan penurunan sebanyak 30,000.
Laporan ADP berfungsi sebagai pendahulu kepada laporan NFP daripada Jabatan Buruh. Walaupun ADP boleh berfungsi sebagai penunjuk arah aliran pekerjaan yang lebih luas, kedua-dua nombor boleh berbeza dengan ketara.
Ahli ekonomi yang ditinjau oleh Dow Jones menjangkakan laporan Jumaat akan menunjukkan pertumbuhan gaji sebanyak 238,000 pada bulan Mac dan kadar pengangguran memegang pada 3.6%.


Sudah Bersedia Dengan FOMC Nanti? Baca Sini Dulu!

Keputusan dasar mesyuarat Jawatankuasa Pasaran Terbuka Rizab Persekutuan (FOMC) menjadi tumpuan utama pasaran hari ini, setelah diberikan jangkaan positif daripada Federal Reserve (Fed) pada pertemuan terdahulu.
Pada mesyuarat polisi Jun, Fed melihat kenaikan kadar faedah akan berlaku lebih cepat daripada dijangkakan, yang mana ia akan didahului oleh pengurangan dalam pembelian aset mereka.
Namun, kenyataan susulan daripada Pengerusi Fed, Jerome Powell dalam beberapa keterangan di hadapan Senat dan Dewan Perwakilan, menyebabkan pelabur tertanya-tanya bila pengurangan pembelian bon akan dilaksanakan.
Pada pertemuan kali ini, penganalisis menjangkakan Fed akan terus mengekalkan dasar monetari semasa, tetapi mungkin akan memberi petunjuk mengenai pengurangan.
 Sekiranya Fed mengatakan kebimbangan terhadap peningkatan kes jangkitan Covid semasa berikutan penularan varian virus Delta, dan memberi alasan untuk memperlambatkan pengurangan, ia mungkin akan mendorong penurunan US dolar.
Namun, sekiranya Fed mengabaikan kerisauan tersebut dan mengatakan dengan jelas mengenai pengurangan pada masa akan datang, US dolar berpotensi untuk meningkat lebih tinggi.
Bagaimanapun, perlu diingatkan bahawa pada mesyuarat polisi baru-baru ini, para pembuat dasar telah berbincang mengenai pengurangan pembelian bon.
Powell sebelum ini pernah menyatakan bahawa penularan varian Delta akan menyukarkan pemulihan ekonomi Amerika Syarikat, jadi, tidak hairanlah sekiranya beliau menyatakan kebimbangan yang sama pada kenyataan susulannya esok.
Pada awal sesi Eropah, raja matawang US dolar didagangkan lebih stabil berbanding pesaing utamanya di sekitar harga 92.55.


Analisis GOLD – Harga Emas Dijangka Melonjak Semula?

Ku sangkakan panas hingga ke petang, rupanya hujan di tengah hari. Apa sudah jadi dengan dagangan emas?
Minggu lalu pelabur dikecewakan apabila harga emas kembali mengalami kejatuhan semula pada penghujung minggu selepas memberikan harapan pada corak kenaikan pada awal minggu.
Pada carta harga XAU/USD yang mengukur nilai emas berbanding US dolar
Selepas kenaikan harga ke zon rintangan 1740.00, harga menjunam semula sehingga ke paras 1700.00 pada Jumaat. Namun sebelum sesi New York berakhir, harga menutup dagangan lebih tinggi semula di atas paras 1720.00.
Paras 1700.00 dilihat menjadi support harga di mana penganalisis sebelum ini telah menjangkakan zon harga antara 1700.00-1680.00 akan menentukan arah pergerakan harga emas.
Selepas siri penurunan harga yang berterusan sejak awal tahun ini, zon tersebut dilihat sebagai zon yang menjadi sokongan untuk harga melonjak semula.
Kenaikan semula harga emas dijangka akan bermula sehingga menuju semula ke paras tumpuan utama 1800.00.
 Namun, jika US dolar berjaya mengukuh dan memberi tekanan terhadap nilai emas, harga boleh jatuh semula dan reaksi harga di bawah zon 1700.00 akan dinilai.
Paras support terhampir dilihat pada 1720.00 dan harga yang bergerak di atas paras sokongan Moving Average 50 (MA50) pada rangka masa 1 jam memberi isyarat untuk harga meneruskan trend kenaikan.
Walaupun begitu, pelabur turut berwaspada terhadap dagangan US dolar pada minggu ini menjelang mesyuarat FOMC pada awal pagi Khamis yang akan memberi impak besar terhadap US dolar.
Jika harga berjaya membuat kenaikan, sebelum mencecah ke paras tumpuan 1800.00, harga perlu melepasi dahulu paras rintangan pada 1745.00 dan juga zon SBR (support become resistance) 1765.00.
Sebaliknya, harga yang jatuh sehingga melepasi paras 1680.00 akan menambahkan gelisah buat para pelabur untuk harga mencatatkan paras terendah terbaru 11 bulan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inflasi AS Kukuh Punca EUR/USD Menjunam Semula

US dolar mengukuh pada dagangan sesi pasaran New York semalam selepas data inflasi Amerika Syarikat (AS) yang diterbitkan mencatatkan bacaan yang meningkat.
Data indeks harga pengguna AS terbitan bagi bulan Jun meningkat kepada 0.9% berbanding jangkaan penurunan kepada 0.5%. Bacaan teras turut meningkat pada angka yang sama.
Situasi ini telah mendorong jangkaan ke arah pengetatan polisi oleh Federal Reserve (Fed) lebih awal sementara ucapan oleh Pengerusi Fed Jerome Powell pula akan dinantikan pelabur.
Justeru itu, US dolar telah berjaya pamerkan arah yang jelas setelah mengukuh berbanding kebanyakan mata wang utama dalam pasaran semula.

Pada carta harga pasangan mata wang EUR/USD, harga telah kembali menjunam semula menafikan ramalan kenaikan harga untuk melepasi paras 1.19000.
 Sebaliknya harga telah turun sehingga ke bawah paras support 1.18000 dengan paras terendah terbaru mencecah 1.17700.
Pergerakan harga perlahan bersambung pada sesi Asia pagi Rabu berlegar di bawah paras 1.18000 semula.
Dengan corak yang dipaparkan, harga berkemungkinan bakal meneruskan penurunan lebih rendah menuju ke paras support sekitar 1.17200-1.17000 untuk mencatatkan paras terendah terbaru 3 bulan.
Sekiranya US dolar kembali susut semula, harga dilihat akan meningkat semula di atas paras 1.18000 sebelum menuju kembali ke zon rintangan 1.19000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Laporan Pekerjaan NFP Malam Ini Bakal Memberi Isyarat Kepada FOMC Akan Datang

Yen meneruskan kelemahannya pada hari Jumaat selepas lonjakan besar-besaran pada baru-baru ini berikutan terdapat harapan terbaru terhadap perbincangan perdagangan antara AS-China. Pada mulanya, dagangan semalam menyaksikan Yen merupakan matawang yang paling kukuh kerana sentimen pasaran diburukkan oleh fenomena ‘flash crash’ dalam pasaran rendah kecairan.
Namun pada hari ini, sentimen pasaran kembali pulih selepas China mengesahkan bahawa perbincangan perdagangan dengan Amerika Syarikat dijadualkan akan berlangsung pada minggu hadapan sekaligus meredakan ketegangan sebelum ini. Bukan itu sahaja, data perkhidmatan PMI China turut merekodkan bacaan yang positif pada sesi Asia.
 Dalam perkembangan data ekonomi sesi Eropah pula, sektor perkhidmatan Britain melonjak melebihi jangkaan untuk bulan Disember, menurut laporan Markit. Angka yang dicatatkan melonjak kepada 51.2 berbanding 50.4 pada November dan lebih tinggi daripada ramalan pasaran. Antara komponen dalam data ini yang menyebabkan GBP mengukuh adalah peningkatan dalam aktiviti perniagaan dan pekerjaan baru.
Manakala data yang turut menjadi tumpuan hari ini adalah indeks harga pengguna zon Eropah untuk bulan Disember merosot kepada 1.6% daripada 2.0% sebelum ini serta dibawah unjuran pasaran 1.8%. Antara faktor yang mempengaruhi kemerosotan data ini adalah penyusutan harga komoditi yang terjejas ekoran kelembapan pada ekonomi global.
Menjelang sesi New York malam ini, tumpuan pelabur terarah kepada data pekerjaan di Amerika Syarikat dan Kanada. Data di Amerika Syarikat malam ini bakal memberi petunjuk kepada Federal Reserve untuk membuat keputusan dalam mesyuarat FOMC yang akan datang. Manakala di Kanada pula, pasaran menjangkakan laporan pekerjaan mencatatkan pertambahan angka yang lemah kerana komponen pekerjaan dalam tinjauan IVEY PMI menurun.


US Dolar Menyusut, Harga Komoditi Minyak Melonjak Naik – Sesi Asia

Pasaran Matawang
Matawang Aussie mengukuh berbanding US dolar pada hari Selasa dalam sesi dagangan Asia.
AUD/USD mengukuh sebanyak 0.14% kepada 0.7854. USD/JPY menyusut sebanyak 0.44% kepada 112.62 setakat jam 3.55 p.m.
Indeks US dolar yang mengukur kekuatan matawang greenback berbanding matawang lain susut 0.07% kepada 92.02 setakat jam 04.45 p.m.
Pengukuhan Aussie didorong oleh data pembenaraan pembinaan naik luar jangkaan sebanyak 11.7%pada bulan Disember berbanding kejatuhan pada bulan November pada 1.3%.
 US dolar pula menyusut berbanding matawang yen berikutan data purata penerimaan tunai pada bulan November naik 0.9% berbanding 0.6%. Bayaran kerja lebihan masa juga meningkat sebanyak 2.60% berbanding jankaan sebannyak 0.60%.
Pasaran Komoditi
Harga minyak kembali melonjak naik pada hari Selasa dalam sesi dagangan Asia.
Harga minyak mentah WTI US naik sebanyak $0.79% kepada 62.22. Harga minyak Brent juga naik sebanyak $0.44% kepada 68.20.
Peningkatan harga minyak didorong oleh sentimen positif terhadap perjanjian pemotongan pengeluaran minyak oleh OPEC dan tumpuan pada data ramalan oleh API.
Harga emas masih menyusut namun mengalami sedikit kenaikan dalam penyusutan berikutan kelemahan matawang US dolar.


Analisis GOLD – Emas Capai Ketinggian Terbaru Lagi Menjelang Laporan NFP

Dagangan komoditi emas berjaya paparkan prestasi positif pada dagangan Khamis semalam dengan peningkatan ke paras terbaru minggu ini ekoran penyusutan semula US dolar sementara pelabur waspada menunggu laporan data pekerjaan NFP Amerika Syarikat (AS) yang diterbitkan sebentar lagi di sesi New York.
Risiko kemelesetan di AS yang semakin meningkat masih menjadi kebimbangan oleh pembuat dasar Federal Reserve (Fed), namun beberapa pegawai berpandangan kenaikan kadar agresif masih perlu diteruskan lagi untuk mesyuarat mendatang.
Faktor ini boleh menjadi pendorong untuk pengukuhan semula US dolar dalam pasaran selepas ini dan turut akan mempengaruhi pergerakan semasa bagi emas.
Selain itu, hasil bon 1o tahun AS juga kembali menyusut memberikan ruang kepada logam kuning untuk mengukuh dipenghujung sesi dagangan minggu ini.
Perhatikan pergerakan harga pada carta pasangan XAU/USD mengukur nilai emas berbanding US dolar pada dagangan semalam, harga emas dilihat meneruskan peningkatan sehingga ke penutup sesi dagangan New York mencapai ketinggian pada paras 1795.00.
Kenaikan harga dari zon 1760.00 telah melepasi zon rintangan pada 1785.00 dan turut melepasi juga halangan Moving Average 50 (MA50) pada rangka masa 1 jam di carta XAU/USD sebagai isyarat untuk meneruskan pergerakan bullish.
Bersambung pada dagangan sesi Asia pagi ini sehingga ke sesi Eropah, harga dilihat bergerak mendatar di bawah paras ketinggian yang dicapai semalam dan dijangka harga akan mempamerkan arah pergerakan selanjutnya selepas laporan NFP sebentar lagi.
 Kenaikan harga emas jika diteruskan akan mencabar paras 1800.00 untuk menguji paras penting tersebut untuk catatkan paras ketinggian terbaru 4 minggu.
Jika harga berjaya menembusi rintangan tersebut, paras ketinggian terbaru bakal dicatatkan lagi dengaan lonjakan seterusnya akan mensasarkan pula pada ketinggian 1815.00 dan 1830.00.
Sekiranya harga gagal untuk meneruskan pengukuhan, penurunan semula harga dijangka untuk kembali ke zon sokongan pada 1760.00 sebelum pelabur menilai isyarat perubahan trend bearish.
Penurunan yang lebih rendah bagi logam kuning di ramalkan bakal menyusut sehingga ke zon RBS (resistance become support) 1740.00 sebelum mencecah paras 1720.00 untuk penurunan yang kekal diteruskan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Menjelang Mesyuarat BOE, GBP/USD Terjun Lagi Hampir 300 Pips!

Nilai US dolar terus meningkat selepas terbitan data indeks harga pengeluar (PPI) Amerika Syarikat (AS) pada sesi New York semalam (Selasa) menambahkan lagi petunjuk risiko inflasi untuk ekonomi terbesar dunia itu.
Peningkatan data PPI untuk bulan Mei mencapai jangkaan pada 0.80% mengatasi bacaan bulan sebelumnya pada 0.50%.
US dolar dijangkakan akan terus mengukuh menjelang mesyuarat FOMC pada awal pagi Khamis, dengan jangkaan kenaikan sehingga 75 mata asas oleh Federal Reserve (Fed).
Selepas mesyuarat FOMC, tumpuan pelabur akan terarah pula kepada keputusan mesyuarat bank pusat England (BOE) yang bakal mempegaruhi pergerakan mata wang Pound.
Pound masih lagi dilihat bergerak lemah sejak penghujung minggu lalu sehingga bersambung ke awal minggu ini, ditambah pula selepas pelabur diperlihatkan dengan data pekerjaan UK yang menyusut pada terbitan pada sesi Eropah semalam.

Meneliti pergerakan harga pada carta pasangan matawang GBP/USD, corak bearish harga masih lagi dikekalkan dengan penurunan ketara terus berlaku untuk hari ketiga berturut-turut.
Harga dilihat telah membuat sedikit kenaikan pada sesi Asia semalam sebelum meneruskan penurunan di sesi Eropah bersambung sehingga ke penghujung sesi New York.
 Selepas penurunan 200 pips berlaku pada Jumaat dan Isnin awal minggu, penurunan harian sekitar 270 pips dicatatkan pada Selasa semalam menyambung momentum penurunan harga ke paras terendah terbaru sejak Mac 2020 di bawah zon 1.2000 mencecah paras sekitar 1.19400.
Menyambung dagangan pada sesi Asia pagi ini (Rabu), harga dilihat membuat kenaikan sedikit pada Sesi Asia melepasi semula zon 1.2000, namun dilihat masih bergerak dalam trend bearish berikutan harga kekal berada di bawah paras halangan Moving Average 50 (MA50) pada rangka masa 1 jam di carta GBP/USD.
Sekiranya penurunan harga masih diteruskan, harga yang turun di bawah paras 1.19400 akan menuju pula ke paras jangkaan sekitar 1.18000 untuk terus mencatatkan paras terendah terbaru 2 tahun.
Sebaliknya jika kenaikan harga berlaku semula, paras 1.21000 dijangka bakal menjadi rintangan awal untuk diuji harga sebelum paras halangan MA50 pula akan turut diuji untuk memberi petunjuk bagi pergerakan harga selanjutnya.
Kenaikan harga yang berjaya diteruskan melepasi paras tersebut seterusnya bakal menuju ke paras sasaran lebih tinggi pada 1.22800 setelah perubahan trend harga lebih jelas dinilai pelabur.
Keputusan mesyuarat FOMC dan BOE pada Khamis akan menjadi pemacu pergerakan harga di penghujung minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Berlaku Pada Carta AUD/USD Selepas Keluar Data CPI Australia!

Data inflasi Australia menjadi tumpuan pelabur di sesi Asia pagi ini (Rabu) yang telah memberi kesan terhadap pergerakan mata wang dolar Australia.
Bacaan tahunan indeks harga pengguna (CPI) Australia untuk bulan April catat angka yang meningkat ke paras 6.8% daripada ramalan 6.4%.
Ini dilihat menjadi situasi sukar untuk Reserve Bank of Australia (RBA) dalam penetapan dasar monetari yang telah mula memperlahankan langkah pengetatan sebelum ini.
Dalam ketidaktentuan tersebut, turut diberikan tumpuan adalah data ekonomi China yang diterbitkan pada waktu yang sama.
Ekoran bacaan data yang merosot untuk ekonomi kedua terbesar dunia itu, dolar Australia turut diheret jatuh berikutan sentimen yang dilihat berisiko memberi kesan negatif kepada mata wang itu.
Carta harga pasangan mata wang AUD/USD, di awal minggu dilihat mendatar di zon rintangan 0.65500.
Pergerakan harga kekal di bawah paras halangan Moving Average 50 (MA50) pada rangka masa 1 jam di carta AUD/USD tersebut membuatkan pelabur bersedia untuk pergerakan bearish.
 Sesi Asia pagi ini menyaksikan reaksi turun naik harga selepas data ekonomi China dan CPI Australia diterbitkan dengan rintangan 0.65500 turut diuji.
Namun setelah gagal dilepasi, harga menunjukkan penurunan dengan tempo yang agak perlahan dan cuba untuk mengatasi paras terendah minggu lalu di bawah 0.65000.
Jika harga terus menyusur ke paras lebih rendah lagi, penurunan dilihat akan menuju sehingga ke zon sekitar 0.64000-0.63700.
Namun jika lonjakan berlaku semula, rintangan 0.65500 akan diuji untuk cuba ditembusi sebelum memberi petunjuk awal untuk perubahan trend.
Kenaikan yang diteruskan bakal menuju ke zon SBR (support become resistance) pada 0.66500 dan seterusnya mencapai pula paras 0.67000 yang akan menjadi rintangan terbaru buat harga.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Jualan Runcit U.S. Semakin Baik

Jabatan Bancian US (US Census Bureau) semalam mengeluarkan data jualan runcit (retail sales) bagi bulan Oktober yang meningkat sebanyak 0.80% berbanding jangkaan 0.60%. Manakala core retail sales juga meningkat sebanyak 0.80% berbanding 0.50% jangkaan. Data ini dikeluarkan setiap bulan selepas 13 hari.
Kiraan bagi data Core retail sales tidak termasuk jualan kenderaan. Jualan kenderaan pula meningkat 0.80% lebih dari jangkaan 0.40%.
Manurut laporan Bloomberg, pasaran buruh, peningkatan gaji dan inflasi yang perlahan memberikan rakyat Amerika lebih wang untuk berbelanja. Momentum pada permulaan suku keempat ini agak baik dari segi perbelanjaan isirumah yang merupakan 70% penyumbang kepada ekonomi.
 Bagi penganalisis ekonomi di Barclays Plc New York, Michael Gapen, sentiment pengguna memang baik. Beliau menambah, perbelanjaan isirumah adalah kukuh dan menjangkakan ada sedikit peningkatan berbanding suku ketiga.
Jualan dilihat meningkat dalam 11 dari 13 kategori barangan dua bulan berturut-turut hingga Oktober. Ini termasuk peningkatan tertinggi dalam jualan internet dan pengukuhan jualan pakaian sejak Februari. Hanya kategori kedai perabot dan Restoran sahaja yang menunjukkan kejatuhan pada jualan Oktober.
Jualan runcit ‘control group’ pula naik 0.80% pada bulan yang sama melebihi jangkaan 0.30% dan 0.10% yang dicatatkan pada September.
Data ini digunakan untuk mengira KDNK (GDP) yang mengecualikan kategori makanan, perkhidmatan, kedai kereta, kedai hardware. Peningkatan dalam ‘control group’ ini adalah yang terbesar sejak April dan diikuti 0.30% kenaikan pada September.


Komentar Trump Dan Mnuchin Gagal Tarik Pasaran, Tumpuan Beralih Kepada Laporan NFP

Dagangan penghujung minggu pada sesi Asia menyaksikan pergerakan dolar USD berhati-hati berikutan masih dibelenggu oleh ketidakpastian perdagangan Amerika Syarikat dan China, walaupun terdapat beberapa perkembangan positif mengenainya.
Terdapat kenyataan terbaru daripada Presiden Donald Trump dan Setiausaha Perbendaharaan AS, Steven Mnuchin yang masing-masing menyatakan kedua-dua negara itu sedang berusaha untuk mencapai perjanjian dan ia berjalan dengan lancar.
Mnuchin pula menambah bahawa rundingan dagang sedang berada di landasan yang betul tetapi mereka dilaporkan tidak terikat pada tarikh akhir tertentu untuk memuktamadkan perjanjian tersebut.
Namun begitu, ia gagal menarik perhatian pasaran berikutan kenyataan China yang masih tetap dengan pendirian mereka bahawa beberapa tarif perlu ditarik kembali sekiranya China dan Amerika Syarikat mencapai kesepakatan dalam perjanjian dagang.
 Data jumlah tuntutan faedah/insurans pengangguran AS berkurang ke paras terendah sejak bulan April daripada yang disasarkan oleh penganalisis untuk meningkat. Penurunan ini menunjukkan bahawa pasaran buruh masih kukuh.
Bagaimanapun, permintaan terhadap USD tetap berkurang seolah-olah pasaran sudah bersedia untuk menghadapi pelbagai kemungkinan terhadap laporan pekerjaan NFP AS yang akan diterbitkan pada malam ini meskipun jangkaan pasaran menunjukkan terdapat 180,000 penambahan pekerjaan dalam laporan tersebut.
Selain daripada laporan NFP, pasaran juga menantikan penerbitan data pengangguran AS yang dijangka kekal tidak berubah pada kadar 3.6% daripada bacaan yang direkodkan pada bulan lepas.
Mengikuti perkembangan di Eropah, keyakinan terhadap kemenangan untuk Parti Konservatif pada pilihan raya UK kekal menyokong pergerakan matawang pound untuk diniagakan tinggi berbanding beberapa matawang utama lain pada sesi Asia.


Sentimen Terkini & Tumpuan Utama Pasaran Forex Hari Ini

US dollar melemah pada Isnin menambah kerugian yang dialami Jumaat lalu apabila data kadar gaji Amerika Syarikat mengecewakan pasaran. Walaubagaimanapun, kejatuhan US dollar agak terhad pada dua sesi dagangan sebelum ini kerana tambahan pekerjaan yang jauh melebihi jangkaan.
Indeks US dollar yang mengukur kekuatan matawang greenback berbanding enam matawang lain setakat pada sesi Asia hari Selasa naik 0.04%.
Selepas daripada minggu yang begitu sibuk pada minggu lalu, malam ini pasaran akan fokus kepada data inflasi (CPI) A.S. yang akan dikeluarkan pada pukul 8.30 malam. Kenaikan inflasi melebihi jangkaan 0.2% akan menguatkan US dollar, kerana ia akan menjadi pemangkin untuk Federal Reserve meneruskan kenaikan kadar faedah lebih pantas daripada yang dijangka. Spekulasi kenaikan yang lebih pantas sebenarnya akan menyokong kenaikan US dollar.
 Indeks keyakinan perniagaan iaitu data NAB dari Australia sedikit mengecewakan dengan bacaan yang merosot dari 11 kepada 9. Bacaan ini tidak banyak mempengaruhi kepada kejatuhan Aussie, bahkan AUD/USD setakat ini naik 0.04%. Tumpuan untuk matawang Aussie akan terarah kepada data China yang akan dikeluarkan pada 10 pagi Rabu.
Bagi matawang US dolar, pasaran juga akan terus memerhatikan perkembangan terkini tariff import keluli khususnya kepada Kanada yang banyak mengeksport ke A.S. Selain itu retorik tentang perjanjian NAFTA akan terus diperhatikan kerana kesannya yang begitu signifikan kepada dolar Kanada (CAD).
Di UK, hari ini pasaran akan tertumpu kepada perkembangan rundingan Brexit dan retorik antara kedua-dua pihak UK-EU. Tumpuan juga akan terarah kepada pengumuman bajet tahunan UK. Phillip Hammond Menteri Kewangan Britain akan melaporkan situasi ekonomi terkini dan juga fiskal kerajaan Britain.


GBP/USD Masih Belum Keluar Dari ‘Zon Perangkap’ $1.2100-$1.2000

Pergerakan harga pada carta pasangan mata wang GBP/USD masih lagi berada dalam zon mendatar seperti beberapa minggu sebelum ini, ketika memulakan dagangan di awal 2023.
Harga masih bergerak dalam julat rintangan 1.2100 dan sokongan 1.2000 sementara pelabur menantikan petunjuk arah pergerakan selanjutnya.
Pergerakan mendatar di awal minggu ini masih dijangka akan berterusan sehingga data tinjauan ISM sektor pembuatan di Amerika Syarikat (AS) diterbitkan pada Rabu.
Seterusnya, laporan data pekerjaan NFP AS pula akan menjadi tumpuan utama pada penghujung minggu ini dan dijangka akan memberi impak pergerakan harga khususnya buat US dolar.
Ketiadaan data-data ekonomi penting di UK minggu ini akan membuatkan pergerakan pasif buat Pound berbanding US dolar.

Ketika harga memulakan dagangan di paras rintangan 1.2100 di sesi Asia pagi Isnin semalam, corak penurunan harga kembali dipaparkan sehingga harga mendatar di sesi New York sekitar 1.20400.
 Menyambung dagangan sesi Asia pagi ini (Selasa), harga sedikit meningkat dilihat menuju semula ke zon 1.2100.
Sekiranya zon rintangan tersebut berjaya ditembusi minggu ini, harga bakal memberikan petanda lebih jelas untuk memulakan trend bullish dengan sasaran berikutnya adalah pada zon 1.2200.
Sebaliknya jika berlaku terjunan semula harga, zon support 1.2000 akan terus diuji seperti minggu-minggu sebelum ini.
Jika lantunan semula harga tidak berlaku, harga yang berjaya tembus zon tersebut akan catatkan paras terendah terbaru 6 minggu dengan paras 1.18800 menjadi tumpuan pada penurunan harga yang diteruskan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Euro Kukuh Berbanding US dolar, EUR/USD Pamer Kenaikan Pada Sesi Eropah

Matawang Euro mengambil manfaat untuk mengukuhkan dagangan berbanding US dolar selepas Federal Reserve (Fed) pada awal pagi ini sekali lagi mengumumkan penurunan kadar faedah kecemasan di luar jadual mesyuarat polisi dan kali ini sebanyak 100 mata asas pemotongan.
Fed juga telah mengumumkan pelonggaran kuantitatif dengan meningkatkan suntikan dana bernilai $700 bilion USD bagi menyokong ekonomi yang diancam wabak Coronavirus.
Matawang Euro pada minggu lalu kekal bergerak sepanjang minggu namun bank pusat Eropah tetap mengekalkan kadar faedah meleset berbanding jangkaan penurunan kadar seperti bank-bank pusat lain. Namun peningkatan suntikan dana bernilai 120 bilion Euro diumumkan oleh bank pusat.
Pergerakan harga pada carta pasangan matawang EUR/USD mempamerkan kenaikan pada sesi pasaran Eropah selepas harga turun menguji paras 1.11000 pada sesi Asia.
Kenaikan harga telah melepasi paras halangan Moving Average 50 (MA50) pada rangka masa 1 jam pergerakan harga di carta EUR/USD memberi isyarat awal perubahan trend menurun minggu lalu.
Harga juga telah menembusi zon SBR (support become resistance) sekitar 1.12000 dan berkemungkinan meneruskan kenaikan ke paras lebih tinggi.
 Kenaikan seterusnya dilihat akan menguji paras penting pada 1.13000 dan sekiranya US dolar terus bergerak lemah dalam pasaran, Euro berpotensi melonjakkan harga sehingga ke paras ketinggian yang dicapai pada 2 minggu yang lalu.
Sebaliknya, jika Euro kembali menyusut harga bakal kembali membuat penurunan semula dan menguji paras 1.11000 dan juga paras terendah minggu lalu.
Penurunan harga boleh mencecah paras 1.10000 yang merupakan paras support terhampir bagi dagangan EUR/USD.
Pasaran juga menantikan perbincangan di antara menteri-menteri kewangan dalam Kesatuan Eropah (EU) untuk langkah-langkah sewajarnya menghadapai penularan wabak COVID-19.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP Menjunam Lagi – PM Johnson Harus Selesaikan Brexit Dalam Tempoh Singkat

Permulaan pasaran pada sesi Eropah hari ini melihatkan dagangan Pound Sterling kembali mengalami kejatuhan selepas cubaan pengukuhan pada sesi sebelum ini.
Perdana Menteri Britain yang baru, Boris Johnson cuba memberi jaminan untuk menyelesaikan masalah Brexit dengan membentuk barisan kabinet baru untuk sokongan terhadap pentadbiran beliau.
Namun, Sterling kembali didagangkan lemah selepas penggubal undang-undang Eropah bertegas mengulangi bahawa perjanjian pengunduran Brexit tidak akan dirundingkan semula.
Justeru, ini melenyapkan semula jangkaan lanjutan tarikh akhir Brexit pada 31 Oktober nanti dan mendesak Boris menyelesaikan isu Brexit dalam tempoh waktu yang agak singkat.
Beliau sebelum ini mahukan rundingan diadakan semula dengan berpendapatan rundingan sebelum ini tidak boleh diterima dan juga tidak bersetuju di atas syarat kawalan sempadan.
 Menteri Hal Ehwal Eropah Negara Perancis, De Montchalin memberitahu bahawa Perancis bersedia untuk bekerjasama bersama Perdana Menteri Britain, Boris Johson dalam isu Brexit.
Beliau berkata, jika UK mahu meninggalkan Kesatuan Eropah dengan langkah yang tertib, kesepakatan akan dicapai. Namun, rundingan semula Brexit tidak akan berlaku lagi.
Presiden Perancis Emmanuel Macron dilaporkan akan mengadakan perbincangan bersama PM Boris Johnson pada minggu berikutnya untuk membincangkan isu Brexit tersebut.
Isu-isu berkaitan Brexit yang berlegar dalam pasaran semenjak Boris Johson dilantik sebagai Perdana Menteri yang baru masih belum memberikan impak yang positif buat Pound sebaliknya jangkaan terhadap Brexit tanpa perjanjian (no-deal Brexit) terus meningkat.
Pandangan teknikal, setelah dua hari dagangan pada carta harga pasangan matawang GBP/USD gagal melonjak lebih tinggi dari paras 1.25200, harga kembali membuat penurunan pada penghujung minggu menuju ke paras terendah mingguan sekitar 1.24200.


Lima News Besar Perhatian Pasaran Pada Minggu Ini (24 – 28 September)

Amerika Syarikat akhirnya mengumumkan tariff baru terhadap China dengan jumlah $200 billion di mana pasaran dilihat dapat menerimanya. China selepas itu mengumumkan tindak balas kepada tariff itu dengan jumlah $60 billion terhadap produk daripada Amerika Syarikat.
Apa yang menambah kecelaruan kepada pasaran ketika ini adalah tindakan China membatalkan rundingan bersama AS.
Dalam perkembangan lain, isu Brexit masih lagi menemui jalan buntu apabila retorik oleh Perdana Menteri UK Theresa May pada minggu lalu menyebabkan junaman kepada Sterling.
Minggu ini perhatian pasaran akan terarah kepada lima news besar berikut:

#1 Perkembangan Perang Dagang AS-China (Sepanjang Minggu)
Sudah tentu perang-dagang akan menjadi tumpuan dengan perkembangan terkini menunjukkan jalan buntu kepada pertelingkahan dua kuasa ekonomi terbesar dunia. Dengan pembatalan rundingan oleh China, ia dijangka menyebabkan pasaran terus berada dalam ketidaktentuan (uncertainty).

#2 Retorik Terkini Oleh Pemimpin UK dan EU Dalam Isu Brexit (Sepanjang Minggu)
 Perdana Menteri Theresa May mengakui pada Jumaat lalu bahawa rundingan Brexit tidak bergerak lancar seperti yang dihebohkan sebelum ini. Theresa May dalam ucapannya di Downing Street berkata, beliau tidak boleh menerima cadangan oleh Kesatuan Eropah (EU) untuk mengekalkan sempadan Ireland di dalam Custom Union, EU. “Kami tidak akan bersetuju dengan itu, kerana ia bermaksud memecahkan negara kami,” demikian kata Theresa May.

#3 Penetapan Dasar FOMC, The Federal Reserve (Khamis)
The Federal Reserve akan mengumumkan dasar monetari yang terbaru pada Khamis pukul 2 pagi dan tumpuan sudah tentu terarah kepada sidang media oleh Pengerusi Jerome Powell. Jangkaan pasaran kali ini adalah bank pusat akan menaikkan kadar faedah kepada 2.25%, selepas panduan (guidance) yang diberikan oleh ahli-ahli Fed dan data-data ekonomi yang memberangsangkan sejak mesyuarat sebelum ini.

#4 Penetapan Dasar Oleh Reserve Bank of New Zealand (Khamis)
Bank pusat New Zealand (RBNZ) baru-baru ini dilihat mengalihkan nada komen mereka kepada dovish yang membuka peluang kepada kadar faedah untuk turun lagi di masa hadapan. Namun, Gabenor Adrian Orr dilihat tidak akan memotong kadar faedah 1.75% buat masa ini. Jika pihak bank pusat pada Khamis sekali lagi menegaskan komen yang bersifat dovish, kita jangka NZD akan tertekan. Dasar akan diumumkan pada pukul 5 pagi hari Khamis.

#5 Data Inflasi Zon-Eropah (Jumaat)
Data ini akan diumumkan pada Jumaat pukul 5 petang. Inflasi CPI kini berada pada sekitar 2.0% yang direkodkan pada bulan Ogos yang mencapai sasaran ECB. Walaubagaimanapun, inflasi-teras (Core-CPI) hanya meningkat 1%. Jumaat ini kita akan mendapat data awal bulan September selepas ECB mengurangkan amaun pembelian bon. Jangkaan pasaran untuk data kali ini adalah 2.1% dengan bacaan teras pada 1.1%.


Pesanan Core Machinery Jepun Naik Dua Bulan Berturut-turut

Pesanan barangan teras mesin (Core Macinery) meningkat di luar jangkaan pada bulan Ogos merekodkan kenaikkan dua bulan berturut-turut, menunjukkan pertumbuhan dalam perbelanjaan dan akan menjadi bahan sokongan kepada Perdana Menteri Shinzo Abe dalam pilihan raya bulan ini.
Antara harapan utama untuk menarik pengundi pada pilihan raya 22 Oktober nanti adalah perlaksanaan Abenomics yang lebih memberi ransangan terhadap monetari, perbelanjaan fiskal dan pelan reformasi telah menunjukkan kesan yang positif terhadap ekonomi untuk kekal dalam pemulihan.
Jabatan Kabinet melaporkan pesanan barangan teras, salah satu siri data bervotaliti tinggi yang menjadi tanda aras kepada modal perbelanjaan negara dalam tempoh 6 hingga 9 bulan akan datang, naik 3.4 peratus pada bulan Ogos.
Bacaan ini melebihi jangkaan median di paras 1.1 peratus, dan meneruskan peningkatan yang berjaya dicapai pada bulan Julai di paras 8.0 peratus. Komponen tempahan barangan teras yang tidak termasuk perkapalan dan peralatan kuasa elektrik meningkat kepada ¥882.4 billion (US$7.86 billion), paras tertinggi sejak Julai 2016.
 “Masih terdapat ketidaktentuan pada padangan polisi perdagangan Trump, Korea Utara dan risiko politik Jepun, namun keadaan domestik secara umumnya kekal mendapat sokongan,” kata Takeshi Minami, ketua ekonomi di Norinchukin Research Institute.
“Perbelanjaan kapital akan terlaksana dengan baik dalam tempoh satu atau dua tahun lagi”, tambah beliau.
Pesanan daripada kilang meningkat 16.1 peratus dalam unjuran bulan-bulan (m/m) pada bulan Ogos, didorong oleh pengeluaran mesin serba guna,. Manakala pesanan sektor perkhidmatan pula naik 3.1 peratus, dibantu oleh peningkatan pesanan untuk alat pemanas (boilers) dan turbin.
Pada minggu lalu bacaan kajian BOJ Tankan menunjukkan syarikat-syarikat besar akan menaikkan modal perbelanjaan sebanyak 7.7% dalam fiskal semasa yang berakhir pada Mac 2018, menekan pandangan yang mengatakan bahawa perbelanjaan syarikat sekarang dalam keadaan yang kukuh.
Pemulihan berterusan dalam perbelanjaan akan memberi sokongan terhadap ekonomi di bawah sektor swasta, namun pertumbuhan pendapatan dan inflasi yang masih rendah walaupun perbelanjaan meningkat terus memberi tekanan kepada BoJ untuk kekalkan ransangan monetari mereka.


Analisis GOLD – Pelabur Resah Emas Bergerak Mendatar Sejak Awal Minggu

Dagangan emas dilihat bergerak mendatar sejak awal minggu ini dengan sentimen pasaran yang agak bercampur memberi kesan terhadap pergerakan US dolar dan turut mempengaruhi perubahan nilai emas semasa.
Dapat diperhatikan pergerakan harga pada carta XAU/USD yang mengukur nilai emas berbanding US dolar kekal berada di atas paras 1720.00 dengan paras Moving Average 50 (MA50) pada rangka masa 1 jam menjadi paras sokongan untuk isyarat trend menaik.
Masih belum ada petunjuk untuk harga emas menjunam semula di samping pelabur juga berwaspada untuk dagangan US dolar menjelang mesyuarat FOMC yang menjadi acara tumpuan utama pada minggu ini.
Selepas kembali melonjak dari paras 1700.00 pada penghujung minggu lalu, penganalisis menjangkakan harga emas boleh meneruskan kenaikan semula sehingga ke paras 1800.00.
Namun paras-paras rintangan seperti 1745.00 dan zon SBR (support become resistance) 1764.00 perlu ditembusi harga terlebih dahulu untuk isyarat yang lebih jelas.
Pelabur kekal berwaspada untuk situasi kejatuhan harga emas sekiranya US dolar kembali mengukuh dalam paras berikutan terdapat beberapa faktor yang menyokong US dolar seperti peningkatan pada hasil perbendaharaan AS.
 Penurunan harga akan disokong pada paras 1720.00 sebelum penurunan lebih rendah akan kembali menguji semula paras sokongan 1700.00.
Waspada juga terhadap perkembangan sentimen AS-China dengan laporan pertelingkahan antara dua ekonomi gergasi dunia itu.
Mesyuarat FOMC pada awal pagi Khamis akan memacu pergerakan harga emas selepas ini dengan jangkaan turun naik harga yang agresif.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa Pasaran Forex Bergerak Tak-Menentu Sepanjang Minggu Lalu?

US dollar didagangkan tidak menentu sepanjang minggu lalu sehingga membuat pergerakan volatile berbanding matawang-matawang utama yang lain. Sememangnya ia adalah minggu yang begitu sibuk kepada pasaran dengan banyaknya data-data ekonomi penting yang dikeluarkan termasuk NFP pada Jumaat.
Bukan itu sahaja, ada banyak isu yang tidak terduga timbul iaitu perletakan jawatan Gary Cohn dan laporan bahawa Korea Utara bersedia menamatkan program nuklearnya. Minggu ini saja sentimen berubah dalam masa yang singkat sehingga menyebabkan naik-turun matawang Yen dan USD. Dalam masa yang sama isu-isu ini juga menyebabkan volatility kepada US dolar.
Awal minggu ini US dollar agak tertekan disebabkan oleh kebimbangan terhadap tariff A.S. dan ‘perang perdagangan’ di mana jelas dilihat USD melemah berbanding matawang Euro, GBP, Aussie dan Kiwi. Hal ini menyebabkan pelabur menjual USD dan beralih ke matawang-matawang utama yang lain.
Negara yang banyak terkesan oleh polisi tariff A.S. ini adalah Kanada kerana jumlah eksport yang besar ke negara jirannya Amerika. Dolar Kanada (CAD) jatuh mendadak pada Isnin lalu disebabkan kebimbangan terhadap perkara ini. Pada Selasa lalu, CAD menguat semula apabila Trump menawarkan pengecualian kepada Kanada dengan syarat mereka mempersetujui perjanjian NAFTA yang baru. Rabu pula, CAD melemah semula pada pukul 6 pagi waktu Malaysia apabila Gary Cohn dikhabarkan meletakkan jawatan sebagai penasihat ekonomi Trump. Ia dilihat satu perkara negatif kepada CAD kerana Cohn cuba menghalang tariff dikenakan kepada negara-negara luar terhadap import keluli dan aluminium. Namun, sentimen menjadi semakin baik kepada Kanada pada hari sama dalam lewat sesi dagangan apabila CAD menguat semula kerana potensi pengecualian cukai tersebut.
Pergerakan menaik pair EUR/USD pada awal minggu lebih banyak dipengaruhi oleh kelemahan USD sehinggalah mesyuarat ECB pada Khamis menyebabkan junaman oleh matawang Euro kerana komen dovish Mario Draghi dalam sidang media pada Khamis lalu.
Pengukuhan matawang US dollar terhadap Yen sejak daripada Rabu banyak disumbangkan oleh laporan bahawa Korea Utara sedia berunding. Laporan terbaru menunjukkan pertemuan antara Presiden Trump dan Kim Jong Un sedang dirancang oleh kedua-dua pihak.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

26 Feb-02 Mac
05 -09 Mac

Eur/Usd- Volatile 200 pip
Eur/Usd – Volatile 177 pip

Usd/Jpy – Jatuh 242 pip
Usd/Jpy – Naik 170 pip

Gbp/Usd– Jatuh 359 pip
Gbp/Usd – Naik 164 pip

Usd/Chf- Volatile 165 pip
Usd/Chf – Naik 189 pip

Usd/Cad– Naik 300 pip
Usd/Cad – Jatuh 191 pip

Aud/Usd– Jatuh 181 pip
Aud/Usd – Naik 129 pip

Nzd/Usd– Jatuh 159 pip
Nzd/Usd – Naik 108 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Indeks PMI sektor perkhidmatan UK (Isnin)

Sektor perkhidmatan UK semakin baik bulan lalu dengan bacaan indeks meningkat kepada 54.5 daripada 53 sebelum ini dan melebihi jangkaan 53.3. Data ini penting kepada UK kerana sektor perkhidmatan adalah sektor terpenting yang banyak menyumbang kepada pertumbuhan ekonomi United Kingdom.

Indeks PMI sektor bukan pembuatan A.S. (Isnin)

Sektor bukan pembuatan atau perkhidmatan di Amerika juga adalah sektor ekonomi penting lebih daripada sektor pembuatan. Indeks ini merekodkan bacaan positif 59.5 lebih daripada jangkaan 58.9.

Data jualan runcit Australia (Selasa)

Jualan runcit di Australia hanya mencatat kenaikan 0.1% berbanding jangkaan pasaran 0.4%. Ini adalah bacaan bagi bulan Januari yang penting dilihat kerana ia menggambarkan tahap pembelian masyarakat atau permintaan di Australia.

Penetapan polisi monetari Australia (Selasa)

Bank pusat Australia (RBA) Selasa lalu mengekalkan kadar faedah di paras 1.50% dengan memberikan nada yang kurang meyakinkan terhadap kebolehan ekonomi untuk mencapai pertumbuhan 3% atau lebih pada tahun ini. RBA juga menunjukkan isyarat akan mengekalkan kadar faedah beberapa bulan akan datang.

Indeks harga GDT New Zealand (Selasa)

Indeks harga GDT adalah indeks harga tenusu yang penting dilihat kerana sumbangan besar sektor tenusu kepada New Zealand. Indeks ini merosot -0.6% lebih banyak berbanding kemerosotan yang dicatat sebelum ini iaitu sebanyak -0.5%.

Data pertumbuhan ekonomi Australia (Rabu)

Ekonomi Australia berkembang pada kadar perlahan berbanding jangkaan pada suku tahun keempat 2017. GDP hanya mencatat kenaikan 0.4% berbanding jangkaan 0.5%. Bacaan ini juga rendah berbanding bacaan sebelum ini yang mencatat kenaikan 0.7%.

Data ADP-NFP (Rabu)

Jumlah pekerjaan di Amerika Syarikat meningkat sehingga 235,000 pada bulan lalu jauh melebihi jangkaan pasaran sebanyak 199,000. Ini menunjukkan prestasi yang begitu kukuh di Amerika Syarikat yang akan menambah keyakinan dalam pasaran buruh Amerika Syarikat.

Penetapan polisi monetari Kanada (Rabu)

Bank of Canada (BoC) mengekalkan kadar faedahnya seperti yang dijangka oleh pasaran. Bank of Canada (BoC) mengatakan pertumbuhan ekonomi global kekal kukuh dengan pemotongan cukai dari kerajaan baru AS memberi kesan positif kepada dunia secara keseluruhan. Walaubagaimanapun, polisi perdagangan Amerika adalah sumber ketidakpastian (uncertainty) kepada ekonomi Kanada.

Imbangan perdagangan Australia (Khamis)

Imbangan perdagangan (trade balance) Australia pada Januari mencatat bacaan positif dengan bacaan pada Disember dikaji semula menjadi lebih baik. Imbangan dagangan adalah data eskport tolak import.

Imbangan perdagangan China (Khamis)

Imbangan dagangan China juga mencatat bacaan yang positif sekaligus memberi kesan positif kepada Aussie. Data perdagangan positif dari China memberi kesan positif kepada Australia kerana China adalah rakan dagang terbesar Australia.

Penetapan polisi monetari ECB (Khamis)

Matawang Euro membuat kenaikan selepas kenyataan awal polisi dikeluarkan pada pukul 8.45 malam pada Khamis lalu. Sememangnya kenyataan yang dikeluarkan adalah hawkish kerana ayat dovish dalam kenyataan bulan Januari telah dibuang dalam kenyataan polisi kali ini.
Walaupun dalam kenyataan awal ECB agak hawkish, tetapi Draghi dilihat lebih dovish sepanjang sidang medianya pada Khamis.
Apa yang menyebabkan kejatuhan kepada matawang Euro adalah komen Draghi terhadap inflasi yang masih terhalang untuk naik. Unjuran inflasi untuk tahun 2019 juga diturunkan kepada 1.4% dari 1.5% sebelum ini. Walaubagaimanapun, unjuran inflasi bagi tahun 2018 dan 2020 kekal. Penurunan unjuran inflasi 2019 dianggap mengurangkan potensi lanjutan pengetatan polisi monetari ECB di masa hadapan.

Data pengeluaran pembuatan UK (Jumaat)

Data pengeluaran pembuatan UK hanya mencatat kenaikan 0.1% berbanding jangkaan kenaikan 0.2%. Data ini adalah data bagi bulan Januari di mana pengeluaran sektor pembuatan mewakili 80% daripada keseluruhan pengeluaran industri di UK.

Data pekerjaan Kanada (Jumaat)

Jumlah pekerjaan yang bertambah (15,400) ke dalam ekonomi Kanada kurang daripada jangkaan 21,300. Kadar pengangguran pula semakin berkurangan daripada 5.9% kepada 5.8%.

Data pekerjaan Amerika Syarikat (Jumaat)

Laporan data pekerjaan Amerika Syarikat yang terbaru menunjukkan lebih banyak pekerjaan yang bertambah ke dalam ekonomi pada Februari. Kadar pengangguran tidak berubah dan kekal di paras terbaik 4.1% tetapi lebih tinggi daripada jangkaan 4.0%. Manakala data gaji meleset daripada jangkaan.
Pekerjaan bertambah sebanyak 313,000 bulan lalu berbanding 239,000 dicatat sebelum ini. Data bulan sebelum ini yang mencatat 261,000 telah dikaji semula kepada 239,000. Walaubagaimanapun, bacaan jauh melebihi jangkaan pasaran 205,000.
Kadar pengangguran kekal di paras 4.1% sejajar dengan jangkaan pasaran menunjukkan pasaran buruh yang kekal baik.
Average hourly earnings pula hanya meningkat 0.1% kurang daripada jangkaan 0.2%, yang juga kurang daripada kenaikan 0.3% sebelum ini.


Pergerakan Matawang, Harga Minyak Dan Emas Naik – Sesi Asia

Forex
Matawang kiwi atau NZD mengukuh dalam sesi dagangan Asia pada hari Khamis. US dolar juga mengukuh berbanding yen.
AUD mencatat bacaan yang menyusut sebanyak 0.08% kepada 0.7661 berbanding US dolar. USD/JPY menunjukkan bacaan pada 113.35, mengukuh pada awal sesi dagangan sebelum turun sebanyak 0.04%. NZD mengukuh pada 0.7016 sebelum menyusut sebanyak 0.13% kepada 0.7005 setakat jam 10.20 a.m.
Pengukuhan NZD pada awal sesi dagangan didorong oleh pertumbuhan ekonomi New Zealand mencatat peningkatan 0.6% dalam gross domestic product (GDP) pada suku tahun ketiga 2017.
GDP per capita naik 0.2% pada suku tahun ketiga berbanding suku tahun sebelumnya yang mencatat 0.5%.
Baca lebih lanjut disini; https://intraday.my/gdp-new-zealand-mencatat-pertumbuhan-0-6-pada-suku-tahun-ketiga-2017/
Indeks US dolar yang mengukur kekuatan matawang greenback berbanding enam mengukuh sebanyak 0.03% kepada 92.98 dalam sesi dagangan Asia pada hari Khamis setakat jam 10.20 a.m
Minyak
 Harga minyak kekal stabil dan naik pada hari Khamis dalam sesi dagangan Asia berbanding harga semalam dalam pasaran yang sama.
Minyak mentah WTI (West Texas Intermediate) bagi kontak penghantaran Disember susut sebanyak 0.03% kepada $58.06 setakat jam 10.20 a.m.
Minyak Brent pula yang didagang ICE Future Exchange di London naik sebanyak 0.08% kepada $64.47 setong setakat jam 10.20 a.m.
Peningkatan harga pada awal sesi dagangan Asia didorong oleh kejatuhan inventori minyak mentah US.
Berdasarkan laporan Energy Information Administration (EIA), inventori minyak mentah US jatuh sebanyak 6.5 juta bagi minggu berakhir 15 Disember.
Inventori minyak mentah jatuh keparas 436 juta tong, paras terendah sejak Oktober 2015.
Emas
Harga emas naik dalam sesi dagangan Asia pada hari Khamis berikutan jangkaan pelabur yang semakin pudar terhadap reformasi cukai Trump.
Emas dalam niaga-hadapan (futures) di Comex mencatat peningkatan sebanyak 0.13% pada hari Khamis kepada $1,271.20 setakat jam 10.20 a.m.


Euro Ambil Kesempatan untuk Raih Keuntungan Sebelum Pasaran ditutup Bagi Tahun 2016

Euro melonjak kepada paras tertinggi dalam tempoh tiga minggu walaupun sesi dangangan semakin nipis menjelang Tahun Baru.
EUR/USD, 30 minit
Euro dalam sesi ini melonjak sebanyak 0.8 peratus selepas spike kepada nilai $1.0700 sebelum ini.
Dalam masa yang sama, matawang Euro juga meningkat berbanding Yen sehingga 0.6 peratus.
Menurut Kaneo Ogino iaitu pengarah firma penyelidikan pertukaran asing global, pasaran dinilai agak perlahan berbaki beberapa hari menjelang penghujung tahun ini. Namun Euro masih menggunakan kesempatan ini untuk mengaut keuntungan.
 US Dollar menyusut sebanyak 0.1 peratus kepada 116.43 Yen, angka terendah yang pernah dicapai sejak 14 Disember.
USD/JPY, 30 minit
Kemenangan Trump telah membantu menolak hasil Perbendaharaan AS ke paras tertinggi kerana pentadbiran beliau dijangka akan mencetuskan inflasi dan lebih banyak kenaikan kadar faedah daripada Fed.
Dalam sesi ini juga, sterling meningkat 0.2 peratus kepada $1.2293, beralih kepada sesi terendah dalam tempoh 2 bulan. Tahun ini sahaja, matawang ini telah jatuh hampir 16.6 peratus selepas mengambil keputusan untuk keluar daripada Kesatuan Eropah.
GBP/USD, 30 minit
Tips Trade Secara Santai dengan Hati yang Tenang


Analisis GOLD – Lepas Menjunam 900 Pips, Harga Sambung Terjun 300 Pips Lagi!

Dagangan emas terus mempamerkan kejatuhan harga yang ketara sejak minggu lalu dari paras ketinggian hampir $1,960 sehingga di bawah paras harga $1,900 semula.
Dengan trend kekal bearish, harga kekal menyambung penurunan pada awal sesi Asia hari ini seperti yang dipaparkan pada carta harga XAU/USD.
Pada Jumaat lalu, dapat dilihat harga menjunam di bawah paras 1900.00 sebelum menembusi paras sokongan pada 1875.00 seterusnya melepasi zon 1850.00. Hampir 900 pips penurunan harian harga dicatatkan!
Penurunan harga yang diteruskan pada sesi Asia pagi ini mencecah pula ke paras terendah terbaru pada 1817.00 dengan lebih 300 pips penurunan dicatatkan sebelum harga melonjak semula sehingga dagangan memasuki sesi Eropah.
Kenaikan harga yang dipamerkan dilihat menguji paras 1850.00 pada zon SBR (support become resistance).
Penganalisis menjangkakan harga emas akan susut lebih rendah berikutan akan ditekan oleh pengukuhan US dolar dalam tempoh terdekat ini.
 Manakala pengukuhan US dolar pula dipengaruhi oleh peningkatan pada hasil perbendaharaan AS yang menarik minat pelabur untuk pembelian US dolar.
Jika harga menyambung semula penurunan pada sesi New York, berkemungkinan harga boleh turun lebih rendah melepasi paras yang dicecah pada sesi Asia pagi ini.
Sasaran harga lebih rendah dilihat pada paras tumpuan sebelum ini iaitu pada zon harga 18000.00. Sebelum ini harga berjaya melepasi kenaikan pada paras ini di awal Disember lalu.
Jika kenaikan harga emas berjaya diteruskan pula, antara paras harga yang menjadi tumpuan adalah pada 1875.00 dan zon SBR 1900.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Momentum USD Suram, GBP/USD Mencanak 140 Pips Di Awal Minggu

Mata wang Eropah dilihat mendapat ruang untuk sedikit peningkatan pada pembukaan pasaran awal minggu ini ekoran dagangan yang bercampur oleh US dolar selepas momentum yang lemah pada terbitan laporan data pekerjaan NFP Amerika Syarikat (AS) penghujung minggu lalu.
Justeru, dapat diperhatikan pergerakan harga pada carta pasangan mata wang GBP/USD berjaya memaparkan kenaikan harian sekitar 140 pips semalam walaupun masih belegar pada zon terendah 2 tahun.
Keyakinan pelabur terhadap Pound walau bagaimanapun kekal suram selepas amaran kemelesetan ekonomi di Britain oleh bank pusat England (BOE) pada mesyuarat polisi minggu lalu.

Meneliti pergerakan harga pada carta pasangan mata wang GBP/USD semalam, harga membuat penurunan sekali lagi menguji zon support 1.22800 di sesi Asia semalam, setelah penurunan pada Jumaat lalu ke zon tersebut untuk rekod terendah harga dalam tempoh dagangan 2 tahun itu.
Namun lonjakan semula harga berlaku pada sesi Eropah bersambung pada awal sesi pasaran New York ke paras 1.24000 iaitu zon SBR (support become resistance) terbaru pada carta harga.
Namun harga gagal memberi isyarat untuk perubahan trend bullish selepas penurunan semula harga dari zon SBR tersebut ke bawah paras halangan Moving Average 50 (MA50) pada rangka masa 1 jam sebelum pergerakan harga perlahan di sekitar 1.23400 ke penghujung sesi New York.
Bersambung pada dagangan Selasa, harga dilihat masih mencari-cari arah yang lebih jelas dengan pelabur berwaspada menjelang laporan data inflasi AS yang akan diterbitkan pada Rabu.
 Jika kenaikan harga berlaku, zon SBR 1.24000 akan diuji sekali untuk untuk ditembusi ke paras lebih tinggi.
Memberi isyarat awal untuk perubahan trend, kenaikan harga yang diteruskan dilihat boleh melepasi paras 1.25000 sebelum menuju zon rintangan pada sekitar 1.26000 yang menjadi tumpuan pada dagangan minggu lalu.
Namun jika trend bearish diteruskan lagi pada minggu ini, zon support 1.22800 akan ditembusi dan pelabur perlu bersedia untuk kejatuhan harga yang lebih parah.
Sasaran untuk penurunan seterusnya adalah menuju zon sekitar 1.21000 yang pernah menjadi zon sokongan harga pada dagangan Mei 2020.
Selain memberi tumpuan terhadap data inflasi AS pada Rabu, pelabur juga akan memberi tumpuan terhadap terbitan laporan data pertumbuhan ekonomi UK untuk suku pertama pada Khamis yang akan mempengaruhi pergerakan mata wang Pound.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergerakan Pasaran Tukaran Matawang Forex Setakat Ini

Yen mengukuh pada pembukaan pasaran Asia hari ini berikutan data-data yang positif dan permintaan perumahan semakin meningkat.
Pasangan matawang USDJPY susut 0.11% kepada 111.14 setakat pukul 11.32 am, manakal AUDUSD pula meningkat 0.01%.
Indeks US dolar yang mengukur kekuatan matawang greenback berbanding enam matawang utama yang lain jatuh 0.04% kepada 93.73.
Di Jepun, perbelanjaan isi rumah melonjak 2.3% pada Jun berdasarkan anggaran bulanan, meningkat sebanyak 0.6% daripada bulan sebelumnya. Dalam ukuran tahunan pula meningkat sebanyak 1.5%. Kadar pegangguran pula menurun 2.8% daripada 3.1% bulan Mei lepas.
 Bacaan untuk jualan runcit tahunan menurun 2.1% namun penganalisa pasaran telah menjangkakan penurunan ini. Indeks Inflasi tahunan negara pula meningkat 0.4% pada bulan Jun ini, manakala indeks teras pula meningkat 0.2% lebih 0.1% daripada yang dijangkakan.
Pada sesi lepas, US dolar yang telah turun kepada paras 14 bulan terendah, menguat kembali apabila data-data yang bercampur lebih memberi kesan positif terhadap pasaran.
Tuntutan penganguran yang meningkat sebanyak 244,000 lebih empat ribu daripada jangkaan dan tempahan ‘durable-goods‘ (barangan tahan lama) meningkat kepada 6.5% untuk bulan Jun, memberi impak positif terhadap ekonomi US.
Dolar US yang menguat selepas laporan data semalam memberi kesan negatif kepada matawang Euro dan Pound. Pada sesi pasaran sebelum ini juga, GBPUSD susut walaupun mendapat kekuatan selepas ramalan terhadap laporan Keluaran Dalam Negara Kasar (GDP) positif dan seperti yang di jangkakan.


USD/JPY Melonjak Susulan Minit Mesyuarat Dasar Monetari BOJ Dikeluarkan Pada Sesi Asia

Matawang safe-haven Yen pada sesi pasaran Asia hari ini turut mencatatkan kejatuhan nilai selepas minit mesyuarat dasar monetari pada Januari lalu dikeluarkan pada awal pagi tadi.
Ahli Lembaga bank pusat Jepun secara majoriti masih bersetuju untuk mengekalkan program ransangan sedia ada untuk menjamin kestabilan ekonomi. Adalah terlalu tergesa-gesa untuk membuat sebarang keputusan dalam keadaan yang tidak menentu dan boleh menjurus kepada ketidaseimbangan kewangan dan ekonomi semasa.
Dapat dilihat kelemahan pada Yen melonjakkan harga berbanding USD yang masih didagangkan berjaga-jaga pada chart pasangan matawang USD/JPY.
Kejatuhan ketara pada nilai matawang Yen menyokong kenaikan harga pada USD/JPY sehingga harag bergerak melepasi paras resistance MagicR1 dan mencecah paras ketinggian pada resistance 111.660 (MagicR2) pada indicator Moshed Magic Line hari ini.
Corak pergerakan harga mula menunjukkan kenaikan setelah bergerak menurun sejak penghujung dagangan minggu lalu dari paras ketinggian sekitar 111.900.
Dagangan USD/JPY semalam melihatkan harga menguji paras support 111.200 beberapa kali namun gagal turun ke paras lebih rendah sebelum membuat kenaikan bersambung sehingga dagangan Asia pagi ini.
 Jika harga meneruskan momentum lonjakan pagi tadi, jangkaan kenaikan harga akan menuju ke paras sekitar 111.900 atau resistance 112.000 menyambung 40 pips lagi pergerakan harga.
Namun jika harga kembali membuat penurunan semula, paras support 111.200 akan kembali diuji yang berada berhampiran paras support MagicS1 pada indicator Moshed Magic Line hari ini.
Lihat gambar chart pasangan matawang USD/JPY di bawah untuk rujukan analisis teknikal anda. Perhatikan paras tumpuan harga yang digariskan pada indicator Moshed Magic Line untuk membantu anda menentukan paras support dan resistance yang terbaik.

Paras support: 111.207, 111.020, 110.887.
Paras resistance: 111.527, 111.660, 111.847.


Kenaikan US Dollar Dalam Sesi Ini Berpunca Dari Mereka!

US Dollar meningkat dari paras terendah dalam tempoh 7 minggu berbanding Yen dan Euro pada Rabu berikutan komen agresif dari pegawai Fed. Pun begitu, keraguan pasaran terhadap kesediaan bank pusat telah mengehadkan peningkatan terbabit.
US Dollar meningkat hampir 0.2% kepada 100.530 yen selepas jatuh kepada 99.550 semalaman.
Euro pula dicatat stabil pada $1.1279 iaitu nilai tertinggi sejak 24 Jun lalu.
Data yang lemah pada minggu lepas memberi impak kepada Dollar sekali gus menjejaskan prospek kenaikan ole Fed dalam jangka masa terdekat.
Pun begitu, komen agresif dari 2 presiden Fed telah membuat pasaran kembali meneliti peningkatan oleh Fed pada hujung tahun ini.
 Menurut Junichi Ishikawa, penganalisis FOREX di IG Securities, Tokyo, pandangan agresif dari pegawai-pegawai Fed ini telah kembali menolak nilai US Dollar. Namun begitu, pasaran hanya mengharapkan satu dua kenaikan pada tahun ini, bukan empat seperti yang dijangka pada akhir 2015 yang lalu.
US Dollar Index hampir tidak berubah selepas kehilangan hampir 0.8% pada Selasa.
Sterling juga diniagakan hampir sama selepas merekod kenaikan sebanyak 1.3% semalam.
Kebanyakan pelabur sedang meneliti data pekerjaan British untuk melihat sama ada Pound mampu mengukuhkan kedudukannya.
Di tempat lain, Dollar Australia dan New Zealand merekodkan kemajuan dalam sesi ini.
Baca nasihat CEO Goldman Sachs, Lloyd Blankfein ini dulu!


USD Masih Tiada Arah Tuju Pada Sesi Eropah!

Greenback didagangkan sedikit berubah pada sesi Eropah ketika pelabur menantikan petunjuk arah lebih jelas dalam pergerakan pasaran di awal minggu.
Berbanding sekumpulan mata wang utama, indeks dolar yang mengukur kekuatan dolar greenback didagangkan mendatar pada sekitar harga 102.76.
Euro mengurangkan kerugian yang dicatatkan pada minggu lepas setelah ditekan oleh data PMI pembuatan dan perkhidmatan Zon Eropah yang menyuramkan pada bulan Jun.
Pound pula tidak banyak berubah, masih terperangkap dengan keputusan Bank of England (BOE) minggu lalu yang telah menaikkan kadar faedah sebanyak 50 mata asas dan data PMI yang menunjukkan kelemahan dalam aktiviti ekonomi UK.
Menjadi tumpuan pelabur minggu ini adalah terbitan bacaan akhir data keluaran dalam negara kasar (Amerika Syarikat) untuk suku pertama yang dijangka mencatat pertumbuhan 1.4%.
 Sementara itu, yen terus didagangkan lemah pada paras terendah walaupun selepas diplomat mata wang itu berkata pihak berkuasa tidak menolak kemungkinan untuk bertindak sewajarnya terhadap pergerakan mata wang yang tidak menentu.
Kelemahan yen yang berterusan turut mendapat perhatian penggubal dasar Bank of Japan (BOJ) yang menggesa semakan awal terhadap kawalan keluk hasilnya (YCC).
Dalam pada itu, pelabur terus memantau dengan teliti perkembangan di Rusia, selepas kumpulan Wagner berundur dari bandar Rostov selepas kesepakatan dicapai pada Sabtu lalu.
Di sisi lain, dolar Aussie kekal didagangkan lebih rendah, manakala dolar New Zealand pula stabil berbanding US dolar.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Pasaran Minyak Mentah Masih Kaku Untuk Bergerak Selagi OPEC Tidak Mengeluarkan Keputusan Muktamad!

Sesi perdagangan minyak mentah tidak banyak berubah menjelang proses pembekuan minyak yang bakal diterajui oleh OPEC selepas cuti umum di Amerika Syarikat.
Brent antarabangsa didagang merosot sebanyak 3 sen daripada sesi sebelum ini, manakala WTI mentah didagang meningkat 1 peratus.
Kebanyakan peniaga minyak mentah mengatakan momentum pasaran sedikit melemah berikutan cuti umum di AS. Kebanyakan pelabur juga enggan mengambil sebarang risiko gara-gara ketidakpastian terhadap keputusan OPEC untuk membekukan bekalan minyak mentah.
OPEC dijadual akan bermesyuarat pada 30 November nanti bagi menyelaraskan perincian mengenai langkah bagi menstabilkan semula pasaran minyak mentah. OPEC dan negara Russia berpotensi untuk membekukan bekalan mengikut kouta yang bakal dipersetujui.
 Penganalisis percaya bahawa kebanyakan pengeluar akan bersetuju, walaupun mereka sendiri tidak pasti bahawa keputusan ini bakal menstabilkan pasaran komoditi yang telah melemah sejak 2 tahun ini atau tidak.
Bulan ini sahaja, harga komoditi ini telah menjunam ke paras terendah semenjak tahun 2003.
Hal ini berikutan, pengukuhan US Dollar telah menjadikan harga bahan api menjadi lebih mahal untuk dibeli oleh matawang lain yang juga berpotensi melemahkan permintaan.
US Dollar Masih Meneruskan Pengukuhan Dalam Sesi Asia!


Susulan Keputusan Mesyuarat ECB, EUR/USD Melonjak 160 Pips!

Menjadi tumpuan utama pasaran pada dagangan Khamis semalam adalah bagi matawang Euro dengan keputusan mesyuarat polisi bank pusat Eropah yang telah dijangkakan pasaran.
European Central Bank (ECB) telah mengekalkan kadar faedah di paras sifar untuk mesyuarat Jun 2020 di samping meningkatkan lagi pakej rangsangan tambahan.
Melebihi jangkaan €500 bilion, ECB telah mengumumkan tambahan pakej rangsangan kecemasan bernilai €600 bilion menjadikan jumlah 1.35 trilion rangsangan dalam menyokong ekonomi Eropah berdepan kemelesetan terburuk sejak Perang Dunia Kedua.
Susulan keputusan tersebut, dagangan pada carta harga pasangan matawang EUR/USD telah melonjak 160 pips ke paras ketinggian terbaru 3 bulan.
Sementara US dolar kekal diniagakan lemah untuk minggu ketiga berturut-turut dengan kebimbangan terarah pula terhadap laporan data pekerjaan NFP pada sesi New York  malam ini.
Harga di carta EUR/USD semalam pada mulanya bergerak perlahan dan menurun ke paras 1.12000 di zon RBS (resistance become support) sejak dagangan sesi Asia berikutan kewaspadaan pelabur menantikan keputusan mesyuarat ECB.
 Sejurus keputusan mesyuarat diumumkan, harga melonjak dari zon RBS tersebut sehingga mencapai paras ketinggian 1.13600.
Harga kembali bergerak perlahan pada sesi Asia pagi ini dan pelabur berhati-hati menjelang laporan data NFP yang dijangka memberi impak ketara terhadap dagangan US dolar.
Jika kenaikan harga diteruskan, harga bakal menuju paras resistance pada 1.14000 sebelum menguji paras tertinggi tahunan yang dicapai pada Mac sekitar 1.14900.
Namun jika penurunan harga berlaku, harga yang melepasi paras sokongan Moving Average 50 (MA50) pada rangka masa 1 jam pergerakan harga di carta EUR/USD dilihat akan kembali menuju zon RBS 1.12000 semula.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Setelah Capai Paras Terendah 3 Minggu, USD/JPY Kembali Catat Kenaikan Semula

Penurunan harga pada carta pasangan matawang USD/JPY semalam telah mencatatkan paras terendah terbaru 3 minggu sebelum harga membuat kenaikan semula.
Penurunan harga terus didorong oleh tekanan oleh matawang safe-haven Yen yang mendapat kelebihan dalam sentimen pasaran berisiko.
Pelabur semakin dibelenggu oleh kebimbangan ancaman Coronavirus dengan angka korban yang semakin meningkat dari hari ke hari.
Harga pada USD/JPY semalam telah turun melepasi support 108.800 sebelum menuju ke zon support lebih rendah mencecah paras 108.600.
Namun harga kembali membuat kenaikan semula susulan dagangan US dolar yang mengukuh susulan data pertumbuhan GDP Amerika Syarikat diterbitkan semalam.
Data GDP bagi suku keempat 2019 menepati jangkaan ramalan 2.1% tidak berubah seperti bacaan suku sebelumnya.
 Kenaikan harga disambung pada sesi pasaran Asia pagi ini dengan melihatkan harga berjaya melepasi garisan halangan dinamik Moving Average 50 (MA50) dan juga paras penting 109.000.
Kenaikan harga bakal menuju zon SBR (support become resistance) 109.200 yang diuji pada minggu ini. Kenaikan lebih tinggi bakal menuju pula paras 109.700.
Namun jika harga kembali membuat penurunan semula, paras tumpuan sebelum ini akan kembali diuji harga iaitu di paras 108.800 dan juga support 108.600.
Penurunan lebih rendah akan mencatatkan paras terendah terbaru 3 minggu jika sentimen berisiko pasaran terus menekan harga ke paras rendah.
Lihat gambar carta pasangan matawang USD/JPY di bawah untuk rujukan analisis teknikal anda.


Masih Tiada Yang Selamatkan, USD Kekal Tenggelam!

US dolar kekal melemah pada hari Jumaat di tengah-tengah sesi dagangan yang terhad berikutan penutupan pasaran ekuiti dan bon Amerika Syarikat sempena cuti Thanksgiving Day.
Sesi Asia memperlihatkan indeks dolar yang mengukur kekuatan dolar greenback didagangkan suram pada 105.88 berbanding sekumpulan mata wang utama.
Raja mata wang itu umumnya masih terkesan dengan minit mesyuarat FOMC yang menunjukkan kesediaan para penggubal dasar Federal Reserve (Fed) untuk mula memperlahankan kenaikan kadar faedah.
Pasaran kini menguatkan lagi jangkaan bahawa bank pusat itu akan melaksanakan peningkatan sebanyak 50 mata asas pada mesyuarat polisi bulan Disember.
 Menuju dagangan penghujung minggu, pasaran secara keseluruhannya menyaksikan pelabur mengasingkan diri daripada memasuki posisi berikutan penutupan pasaran saham dan bon di AS serta risiko Covid-19 di China.
Ini menyebabkan greenback terus lemah pada sekitar paras terendah, dan mata wang utama lain pula mendatar pada sesi Asia.
China terus mencatatkan rekod baharu kes Covid-19, menyebabkan Beijing dan bandar-bandar utama lain kembali melaksanakan perintah berkurung.
Pasaran juga dilihat berhati-hati dengan aktiviti profit taking oleh pelabur memandangkan pasaran sedang menuju ke penghujung minggu.


Arah Tidak Jelas Buat GBP/USD, Pergerakan Drastik Dijangka Berlaku Lagi

Pound Sterling masih didagangkan berisiko dalam pasaran berikutan faktor ketidaktentuan pada rundingan Brexit yang berlarutan.
Keuntungan yang diraih Pound gagal dikekalkan dengan penurunan semula nilai dagangan pada sesi Eropah semalam.
Pada pergerakan carta harga bagi pasangan matawang GBP/USD, harga kembali dilihat melonjak pada sesi New York membuatkan pelabur berharap perkembangan yang positif pada rundingan Brexit.
Namun, kenaikan harga tersebut adalah didorong oleh penyusutan nilai US dolar susulan sentimen pelabur mula optimis untuk pakej rangsangan ekonomi AS bakal capai persetujuan dalam masa terdekat.
Perbincangan selanjutnya akan dinantikan oleh pelabur untuk keputusan yang bakal dikemaskini hari ini.
Sementara itu, dapat dilihat harga pada carta GBP/USD pamerkan corak kenaikan harga walaupun perlahan sepanjang sesi Asia pagi ini dengan pergerakan harga telah berada di atas paras sokongan Moving Average 50 (MA50) pada rangka masa 1 jam.
 Jangkaan kenaikan lebih tinggi akan mengatasi paras rintangan 1.30000 sebelum harga menguji paras ketinggian harga pada minggu-minggu sebelumnya.
Zon resistance pada 1.32000 akan menjadi destinasi kenaikan seterusnya setelah harga jelas memberi isyarat trend bullish.
Sebaliknya, perubahan pada sentimen pasaran bakal memperlihatkan harga berubah arah membuat penurunan semula untuk kembali ke zon support di bawah paras 1.29000.
Penurunan lebih rendah melepasi zon tersebut bakal menuju paras lebih rendah sekitar 1.27600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Yen dan Kiwi Melemah Selepas Cadangan Perumahan oleh Bank Pusat

Yen menghampiri paras terendah hari ini dalam tempoh 3 setengah minggu disebabkan jangkaan pelonggaran dasar kewangan oleh BoJ. Hal ini juga disebabkan spekulasi M&A yang berkaitan dengan jualan yen serta proses pemulihan risiko appetite. NZD antara yang mencatatkan perubahan terbesar dalam Sesi Asia. Hal ini dilihat lebih jelas apabila Kiwi jatuh menjunam selepas RBNZ meningkatkan sekatan terhadap isu pasaran perumahan. Langkah ini dilihat bakal menurunkan kadar.
USD/JPY didagang pada 106.20 setelah mengalami penurunan terendah iaitu 106.33 pada permulaan dagangan sejak 24 Jun yang lalu. Hal ini disokong pada pergerakan purata 55 hari pada tahap 106.34.
Sementara itu, dalam usaha meningkatkan ekonomi, Tokyo menyediakan rangsangan fiskal yang baru. Hal ini menyebabkan kebanyakan speculator beranggapan BoJ akan terus melonggarkan kadar pada kajian dasar 29 Julai akan datang.
Kejutan Britain dalam menarik diri dari Referendum EU bulan lalu menyebabkan trader masih mengekalkan pegangan terhadap nilai yen, dengan kebanyakan saham –saham US mencatatkan rekod tertinggi. Brexit secara tidak langsung membantu dalam melenyapkan jangkaan kenaikan kadar oleh Fed.
Trader juga menjangkakan dagangan yen dari Softbank (T: 9984), berikutan pembelian syarikat teknologi Britain paling berharga iaitu ARM yang bernilai $ 32 bilion
Sementara itu, British pound meningkat kepada ¥ 140.77 (GBPJPY = R), setelah pulih kira-kira 9% daripada paras terendah sejak 3 setengah tahun ke ¥ 129,05 berikutan referendum EU.
 Pound menguat berbanding kebanyakan mata wang lain dan diniagakan pada $ 1,3266.
Hal ini berikutan penggubal dasar BoE, Martin Weale berkata tidak ada keperluan mendesak untuk mengurangkan kadar faedah.
Dalam masa yang sama, Euro mengalami sedikit perubahan pada $1.1076 menjelang Mesyuarat ECB pada Khamis ini. Walaupun ECB dijangka akan mengekalkan kadar, spekulasi menyatakan bahawa bank pusat perlu menangani kekurangan bon yang boleh dibeli kerana lebih separuh bon Jerman hilang kelayakan untuk pembelian asset.
Dollar Index berada pada tahap yang memuaskan namun masih tidak mempunyai momentum untuk menguji tahap tertinggi dalam tempoh 4 bulan, yang dicapai minggu lepas.
Indeks (DXY) berjumlah 96.58, di bawah 96,793 tahap paling tinggi yang dicatat 11 Julai lalu.
“Walaupun data gaji US yang disiarkan awal bulan ini cukup kuat, beberapa data yang dikeluarkan selepas referendum menunjukkan sedikit kelemahan. Pasaran mahukan kekuatan data gaji ini dapat dikekalkan,” kata Shinichiro Kadota, ketua strategi FX di Barclays Securities Japan (BARC).
Sementara itu, NZD jatuh lebih dari 1% setelah NCB mengemukakan cadangan perubahan terhadap dasar mortgage lending sedia ada untuk mengawal kenaikan harga rumah semasa.


Analisis Teknikal GBP/USD – Timeframe H1 – 21/2/2018

 Di timeframe H1, pergerakan harga bagi GBP/USD masih menunjukkan potensi ke arah bullish(HL,HH,HL,HH) selagi ia tidak breakout Key Support harian 1.3925. Dijangkakan jika ia breakout Key Resistance harian 1.4030 ini, GBP/USD berpotensi untuk membuat kenaikan.
Target terhampir adalah ke sekitar 1.4080 atau lebih tinggi ke HH 1.4135. Walaubagaimanapun, jika GBP/USD breakout Key Support 1.3925, ia berkemungkinan akan mencapai ke sekitar support terhampir aitu 1.3860.


Inflasi Kanada Bulan Julai Berkembang Perlahan! Apakah Tindakan BoC Seterusnya?

Harga pengguna (CPI) Kanada dilihat mula reda apabila harga petrol jatuh paling banyak sejak permulaan pandemik, walaupun tekanan harga yang mendasari kemungkinan akan mendorong Bank of Canada untuk terus memberikan kenaikan kadar yang agresif.
Indeks harga pengguna meningkat 7.6% pada bulan Julai daripada tahun sebelumnya berdasarkan laporan yang dikeluarkan oleh Jabatan Statistik Kanada. Bacaan inflasi pada bulan Julai hanya meningkat meningkat 0.1% daripada bulan sebelumnya, kenaikan ketujuh berturut-turut.
Walaupun inflasi tahunan berkemungkinan memuncak, tekanan meluas yang berterusan masih boleh mendorong bank pusat untuk membuat kenaikan 75 mata asas dalam kadar faedah dasarnya pada 7 September.
Bon dijual, dengan penanda aras hasil dua tahun meningkat lebih daripada 5 mata asas kepada 3.293%. Dolar Kanada mengukuh kepada C$1.2888 setiap dolar A.S. daripada C$1.2904 sebelum laporan dikeluarkan.
 Inflasi teras yang dilihat sebagai ukuran kenaikan harga yang lebih baik meningkat kepada 5.3% iaitu naik daripada bacaan bulan Jun, 5.23%. Inflasi perkhidmatan meningkat kepada 5.7% .
Data hari Selasa adalah sejajar dengan anggaran inflasi Bank of Canada, yang dilihat purata kira-kira 8% hingga suku ketiga 2022 sebelum perlahan.
Inflasi Kanada dan AS telah meningkat hampir seiring. Inflasi AS, yang dilaporkan minggu lalu, menurun pada Julai lebih daripada yang dijangkakan. Indeks harga pengguna meningkat 8.5% daripada tahun sebelumnya, lebih rendah daripada pendahuluan Jun 9.1%, manakala harga tidak berubah dari bulan sebelumnya.
Sama seperti AS, kejatuhan harga petrol di Kanada merupakan penyumbang utama kepada pertumbuhan yang perlahan. Penurunan bulanan sebanyak 9.2% adalah penurunan terbesar sejak April 2020, kata agensi statistik itu.


6 Berita Data Ekonomi Penting Tumpuan Pasaran Minggu Ini (31 Mei – 4 Jun 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Mesyuarat Polisi Bank Pusat Australia (Selasa 12.30 Tengahari): Pasaran menjangkakan mesyuarat dasar monetari terbaru oleh Reserve Bank of Australia (RBA) yang akan berlangsung pada minggu ini akan terus mengekalkan polisi tidak berubah dengan pelonggaran polisi untuk menyokong ekonomi.
Data PMI Pembuatan AS Tinjauan ISM (Selasa 10.00 Malam): Tinjauan pada sektor pembuatan di Amerika Syarikat (AS) positif menunjukkan pertumbuhan kekal berada di atas paras 50.0 mata sejak Julai tahun lalu.
 Data Keluaran Dalam Negara Kasar Australia (Rabu 9.30 Pagi): Pertumbuhan ekonomi Australia untuk suku pertama tahun ini diunjur mengalami penyusutan selepas peningkatan pada suku sebelumnya. Situasi ini dilihat akan memberi tekanan terhadap dagangan dolar Australia.
Data PMI Perkhidmatan AS Tinjauan ISM (Khamis 10.00 Malam): Corak pertumbuhan positif yang sama seperti aktiviti pembuatan, sektor perkhidmatan AS juga turut memaparkan peningkatan pada bacaan sehingga Mei 2021.
Laporan Data Pekerjaan NFP AS (Jumaat 8.30 Malam): Seperti yang dinantikan pelabur setiap minggu pertama awal bulan, pertambahan pekerjaan di AS untuk bulan Mei dijangka melonjak selepas bacaan bulan April yang mengecewakan. Kadar pengangguran juga diramalkan untuk sedikit susut semula.
Laporan Data Pekerjaan Kanada (Jumaat 8.30 Malam): Turut diterbitkan bersama data NFP AS, mata wang dolar Kanada bakal menerima impak besar pada penghujung minggu susulan laporan data pekerjaan yang diterbitkan. Jangkaan ekonomi untuk terus mencatatkan kehilangan pekerjaan pada Mei membimbangkan pelabur, sementara kadar pengangguran juga dijangka bakal meningkat.


Keputusan Mesyuarat RBA Dinanti, AUD/USD Menjunam?

Pergerakan pasaran kewangan pada hari ini dijangka perlahan berikutan pelabur akan mengambil langkah berjaga-jaga untuk berada dalam pasaran bagi mengurangkan risiko dagangan.
Namun, menjadi tumpuan pada sesi Asia pagi ini adalah mesyuarat polisi bank pusat Australia yang dengan keputusan akan diterbitkan pada jam 11.30 pagi waktu tempatan.
Reserve Bank of Australia (RBA) dijangka akan menurunkan kadar faedah ke paras terendah terbaru kepada 0.10% selepas mengekalkan kadar di paras terendah sebelum ini pada 0.25% sejak Mac lalu.
Selain itu juga, penganalisis melihat besar kemungkinan untuk RBA meningkatkan lagi pelonggaran polisi dengan mengumumkan tambahan pembelian bon kerajaan.
Jika keputusan yang diterbitkan menepati ramalan pasaran, dolar Australia dijangka akan mengalami kesan penyusutan nilai yang ketara.
Seperti yang dilihat pada carta harga bagi pasangan mata wang AUD/USD, harga telah pamerkan peningkatan sejak sesi Eropah semalam sebelum perlahan di sesi New York selepas harga mencecah paras support 0.7000.
 Peningkatan harga tersebut dilihat sebagai isyarat awal oleh reaksi pelabur terhadap jangkaan penurunan dolar Aussie pada hari ini untuk pelabur mendapatkan posisi harga di paras lebih tinggi.
Gagal mencapai kenaikan ke paras 0.70800 pada zon SBR (support become resistance), harga dijangka akan menjunam semula ke paras 0.70000 susulan keputusan mesyuarat RBA diterbitkan.
Penurunan lebih rendah melepasi zon support tersebut akan mendorong harga mencatatkan paras terendah terbaru 3 bulan menuju paras 0.69300.
Sebaliknya jika keputusan mesyuarat RBA bernada hawkish dan menyokong pengukuhan dolar Aussie, harga akan melonjak melepasi zon SBR 0.70800 dan destinasi kenaikan seterusnya adalah pada zon resistance 0.71500-0.71800.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Kesan Pada Carta EUR/USD Selepas Data Pekerjaan NFP AS!

Sesi New York pada Jumaat lalu memaparkan pergerakan menarik mata wang terutamanya bagi US dolar sebelum menutup dagangan minggu tersebut.
Bacaan yang agak mengejutkan berbanding ramalan, laporan data pekerjaan NFP Amerika Syarikat (AS) untuk bulan April adalah lebih baik untuk bulan April.
Pertambahan pekerjaan meningkat lebih tinggi berbanding ramalan iaitu 253,000 dan purata pendapatan juga meningkat kepada 0.5% berbanding jangkaan untuk kekal pada 0.3%.
Menambahkan lagi positif pada komponen laporan apabila kadar pengangguran menurun kepada 3.4% ketika ramalan adalah untuk meningkat kepada 3.6% daripada bacaan sebelumnya 3.5%.
Ini telah memberi kesan lonjakan pada nilai US dolar sebaik sahaja laporan tersebut diterbitkan.

Dapat diperhatikan pada carta EUR/USD, harga telah ditekan rendah mencecah 1.09700 ketika data NFP diterbitkan selepas berlegar pada ketinggian 1.10450 pada sesi sebelumnya.
Namun, pada penutup dagangan penghujung sesi New York, harga dilihat melantun naik semula ke paras 1.10300 dan harga ditutup di sekitar tersebut.
 Pergerakan harga yang masih kekal berlegar di bawah halangan Moving Average 50 (MA50) pada rangka masa 1 jam di carta EUR/USD itu memberi isyarat untuk pergerakan harga yang masih bearish bersambung pada minggu ini.
Jika harga turun di bawah paras 1.10000 semula, corak penurunan harga bakal diteruskan dan berkemungkinan melepasi paras terendah minggu lalu untuk menuju zon sokongan pada 1.09000.
Seterusnya, sasaran akan beralih pada 1.08000 jika pergerakan bearish harga adalah lebih jelas dipamerkan.
Sebaliknya, jika berlaku lonjakan semula menembusi halangan MA50, zon rintangan pada ketinggian 1.10800 akan diuji untuk harga catatkan paras ketinggian terbaru minggu ini.
Jika berjaya melepasinya, sasaran untuk kenaikan yang diteruskan adalah menuju zon tumpuan pada 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penangan Rishi Sunak, Pound Meroket!

US dolar berundur lebih jauh pada hari Rabu, memberi laluan kepada kebanyakan mata wang utama lain, khususnya pound untuk lebih menyinar.
Pelabur terus menyambut baik pelantikan Rishi Sunak sebagai Perdana Menteri baharu UK yang turut menyaksikan Jeremy Hunt kekal sebagai Menteri Kewangan.
Dengan keyakinan terhadap prospek ekonomi UK yang lebih baik di bawah pentadbiran Sunak, ini memacu dagangan pound ke paras tertinggi 6 minggu berbanding dolar greenback.
Selain itu, pengukuhan pound juga disokong oleh jangkaan Bank of England (BOE) akan melaksanakan kenaikan sebanyak 75 mata asas atau lebih besar pada mesyuarat polisi minggu depan.a
 Sementara itu, kelemahan US dolar turut dimanfaatkan oleh euro untuk menguat menjelang mesyuarat polisi Bank Pusat Eropah (ECB) yang akan berlangsung pada hari Khamis.
ECB dijangka secara meluas akan meningkatkan kadar faedah sebanyak 75 mata asas, meningkatkan kadar pengetatan di tengah-tengah risiko kemelesetan yang meningkat dalam ekonomi.
Dalam pada itu, pelabur juga memberi tumpuan kepada mesyuarat polisi Bank of Canada (BOC) pada sesi New York hari ini (Rabu), dengan jangkaan kenaikan 75 mata asas dalam kadar faedah.
Dolar Kanada didagangkan meningkat menjelang mesyuarat tersebut, dipacu oleh kemerosotan yang dicatatkan dolar greenback.
Mata wang yen pula berjaya mencatatkan keuntungan selepas didagangkan mendatar pada sesi sebelum ini, masih memanfaatkan tindakan campur tangan Jepun dalam pasaran mata wang.